Analisis GOLD – Harga Emas Cuba Melonjak, Namun Kecundang Semula

Dagangan komoditi emas alami susut nilai semula selepas Pengerusi Federal Reserve (Fed), Jerome Powell menyatakan komitmennya untuk meneruskan kenaikan kadar faedah dalam usaha menangani inflasi walaupun perlu merisikokan ekonomi Amerika Syarikat (AS).
Namun Powell juga memberi amaran bahawa risiko terbesar kepada ekonomi Amerika Syarikat adalah inflasi yang berterusan dengan langkah kenaikan kadar faedah yang agresif juga bakal menyebabkan ekonomi bergerak pelahan.
Menyaksikan dagangan emas semalam, walaupun pada mulanya logam kuning itu berjaya membuat kenaikan sekitar 200 pips, namun penurunan nilainya kembali berlaku semula di sesi New York.
Kenaikan awalnya dilihat didorong oleh bacaan data Keluaran Dalam Negara Kasar (KDNK) AS yang telah menunjukkan penguncupan sebanyak 1.6% berbanding daripada ramalan awal untuk penurunan 1.5% pada suku pertama selain penurunan dalam hasil bon AS 10 tahun yang membuatkan US dolar melemah dan memberi ruang untuk emas meningkat.
Namun, US dolar yang kembali mengukuh semula selepas ucapan Powell memberi tekanan terhadap dagangan emas yang menyusut semula sehingga dagangan penghujung sesi New York.
Jika diperhatikan pergerakan pada carta harga XAU/USD yang mengukur nilai emas berbanding US dolar, harga dilihat telah menyambung penurunan semula di sesi New York semalam setelah membuat kenaikan pada sesi sebelumnya yang mencapai paras 1830.00 semula.
Dilihat harga gagal melepasi halangan Moving Average 50 (MA50) pada rangka masa 1 jam di carta XAU/USD, selain daripada zon tumpuan 1830.00 yang kekal menjadi rintangan buat harga emas untuk membuat kenaikan lebih tinggi.
 Penurunan harga pada dagangan semalam dilihat telah mencecah semula sekitar zon tumpuan 1810.00 dan berkemungkinan penurunan lebih rendah akan dijangkakan berterusan lagi menuju penghujung minggu.
Untuk penurunan yang lebih rendah, harga bakal menuju ke zon support 1800.00 untuk emas mencatatkan paras terendah terbaru 6 minggu.
Namun, jika berlaku perubahan trend semula, pelabur bakal menyaksikan lonjakan semula harga emas yang bakal menguji kembali rintangan pada 1830.00.
Kenaikan seterusnya yang turut melepasi halangan MA50 bakal memberikan isyarat bullish untuk mendorong harga meningkat ke zon ketinggian sekitar 1850.00 yang turut menjadi tumpuan pada dagangan sebelum ini.
Kenaikan yang lebih tinggi yang diteruskan seterusnya dilihat bakal menuju zon rintangan 1870.00 untuk emas mencatatkan paras ketinggian terbaru 2 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Harga AUD/USD Kekal Dalam Trend ‘Bearish’

Seperti yang dijangkakan oleh penganalisis, pergerakan harga pada carta pasangan matawang AUD/USD menutup dagangan semalam di paras terendah terbaru 2 minggu susulan penyusutan nilai matawang dolar Australia.
Antara faktor yang memberi tekanan terhadap dolar Aussie adalah sentimen pasaran yang masih kekal berisiko dan di samping tekanan dari China apabila bertindak menyekat import arang batu Australia.
Selain itu, Gabenor bank pusat Australia, Philip Lowe semalam telah memberi isyarat untuk menurunkan kadar faedah lebih rendah dan juga meningkatkan pelonggaran polisi untuk menyokong ekonomi yang perlahan.
Sementara itu, US dolar kekal mendominasi untuk mengatasi matawang-matawang utama dalam pasaran dengan kelebihan pada sentimen risk-off.
Pelabur sudah melihat penurunan ketara harga di awal sesi Asia pada carta AUD/USD yang memberi reaksi terhadap kenyataan dovish bank pusat.
Penurunan diteruskan sehingga ke sesi New York dengan penurunan harian dicatatkan lebih 100 pips mencecah paras 0.70560 sebelum menutup dagangan sedikit tinggi sekitar 0.70900.
 Sesi Asia pada Jumaat masih melihatkan harga meneruskan penurunan namun pergerakan harga perlahan menguji kembali zon RBS (resistance become support) di bawah paras 0.70800.
Penurunan lebih rendah akan dijangkakan menuju zon support pada 0.70000.
Namun jika kenaikan harga berlaku, paras halangan Moving Average 50 (MA50) akan memberikan isyarat perubahan trend bullish sekiranya harga berjaya menembusinya.
Kenaikan harga akan kembali semula menuju zon SBR (support become resistance) sehingga paras 0.71800.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lawan Arus, GBP/USD Melonjak Semula 100 Pips!

Pound Sterling berjaya paparkan pengukuhan pada dagangan Khamis semalam berbanding US dolar selepas bergerak lemah sejak awal minggu ini.
Pengukuhan Pound disokong oleh cadangan untuk pelaksanaan cukai di UK oleh Perdana Menteri Boris Johnson yang dilihat akan menyokong pemulihan ekonomi sekaligus meningkatkan mata wang Pound.
Malah penggubal polisi UK juga dilaporkan turut menyokong pelaksanaan cukai tersebut walaupun bakal membangkitkan rasa kurang senang rakyat UK. Lebih meningkatkan kontroversi, PM Johnson ibarat memungkiri janjinya kerana beliau pernah menyatakan untuk tidak melaksanakan cukai dalam manifestonya sebelum ini.

Pada carta harga pasangan mata wang GBP/USD, harga telah pamerkan lebih 100 pips kenaikan harian semalam mencapai ketinggian 1.38600 di sesi New York.
Ekoran momentum US dolar yang juga suram di penghujung minggu, harga telah melonjak semula di atas paras 1.3800 dan melepasi halangan Moving Average 50 (MA50) pada rangka masa 1 jam pergerakan harga untuk memberi isyarat bullish.
Kenaikan harga dilihat bakal menguji sekali lagi zon rintangan 1.39000 yang telah diuji pada penghujung minggu lalu yang masih menghalang harga untuk ke paras lebih tinggi.
 Kenaikan yang melepasi zon tersebut bakal mensasarkan paras ketinggian 1.40000 yang juga menjadi tumpuan pada dagangan sebelum ini sekaligus mendorong harga mencatatkan paras tertinggi terbaru 3 bulan.
Namun sekiranya harga membuat penurunan semula, paras 1.38000 akan diuji yang akan menjadi paras sokongan terbaru harga.
Penurunan lebih rendah di bawah paras tersebut dan juga melepasi sokongan MA50 akan memberi isyarat awal perubahan trend bearish harga.
Penurunan bakal menguji paras terendah dicecah  minggu ini pada Rabu lalu sekitar 1.37300 sebelum ke zon support 1.37000.
Pelabur juga akan memberi tumpuan pada data-data ekonomi UK yang akan diterbitkan di awal sesi Eropah sebentar lagi yang bakal mempengaruhi pergerakan Pound.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 13/11/2018

Pergerakan harga pada chart pasangan matawang AUD/USD pada dagangan Isnin semalam dilihat terus menyambung penurunan yang dibuat harga pada dagangan penghujung minggu lalu. Harga yang membuat kenaikan pada awal sesi menyentuh paras Magic Pivot sebelum meneruskan penurunan sehingga melepasi paras support MagicS2 pada indicator Moshed Magic Line. Aussie yang didagangkan bercampur-campur terus menerima tekanan daripada dollar USD setelah USD terus mengukuh selepas mesyuarat FOMC pada minggu lalu yang bernada hawkish menambahkan lagi keyakinan pasaran terhadap pendirian FED untuk meneruskan pengetatan dasar monetari pada Disember.
Pada sesi pasaran Asia, Perdana Menteri China Le Keqiang menerusi Reuters, menyentuh mengenai keperluan terhadap perdagangan bebas dalam ucapannya di Singapura dan bersedia untuk membuat lawatan ke Amerika Syarikat bagi membincangkan isu tersebut disamping mengurangkan ketegangan perang dagang di antara AS-China. Dengan itu, dilihat harga pada chart AUD/USD kembali membuat kenaikan sehingga melonjak melepai paras Magic Pivot 0.7194 hari ini sebelum harga menyentuh paras resistance 0.7216 (MagicR1) dan menguji paras tersebut menjelang pembukaan sesi pasaran Eropah. Jika harga terus membuat kenaikan, harga dilihat akan menuju ke paras resistance yang seterusnya yang berada pada paras 0.7259 (MagicR2) sebelum kenaikan harga yang lebih tinggi dijangka akan ke paras resistance 0.7281 (MagicR3).
Namun, jika jika lonjakan harga ini adalah sekadar pembetulan harga (correction) sebelum USD kembali menekan semula harga selepas ini, dijangka penurunan harga kembali berlaku dan harga akan menuju ke paras support pada 0.7150 (MagicS1) jika harga turun lebih rendah dari paras Magic Pivot hari ini. Seterusnya, harga yang berjaya meneruskan penurunan ke paras lebih rendah berkemungkinan menjadikan paras support 0.7128 (MagicS2) sebagai destinasi penurunan harga yang seterusnya. Namun, jika Aussie terus mengalami kejatuhan nilai di samping terus mendapat tekanan daripada pengukuhan USD, harga boleh mencecah kejatuhan sehingga ke paras sekitar 0.7084 (MagicS3).
 Nilai matawang Aussie dalam pasaran semasa banyak terkesan dipengaruhi oleh ekonomi di China di atas faktor rakan dagang terbesar. Tumpuan pasaran pada minggu ini adalah kepada data pekerjaan di Australia yang akan dikeluarkan pada Khamis ini. Lihat paras support dan resistance pada chart AUD/USD dengan membandingkan paras harga pada indicator Moshed Magic Line bagi mendapatkan posisi dagangan harian yang terbaik untuk anda.

Paras support: 0.7150, 0.7128, 0.7084.
Paras resistance: 0.7216, 0.7259, 0.7281.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pasaran Berisiko Lemahkan Mata Wang Aussie, Tapi Kenapa AUD/USD Meningkat?

Pada kebiasaan sentimen pasaran yang berisiko, mata wang pulangan tinggi termasuk dolar Australia akan mengalami penyusutan nilai.
Namun mengapa harga pada carta harga pasangan mata wang AUD/USD meningkat tinggi pada awal dagangan minggu ini sedangkan pasaran global dilanda kebimbangan penularan Covid-19 varian Delta?
Kenaikan harga yang dipamerkan bukanlah didorong oleh pengukuhan dolar Aussie. Sebaliknya berlaku gara-gara penyusutan US dolar yang ketara di awal minggu.
Faktor penyusutan US dolar disebabkan keyakinan pelabur yang semakin pudar terhadap jangkaan untuk Federal Reserve (Fed) melaksanakan pengurangan pembelian bon (tapering). Ucapan oleh Pengerusi Fed, Jerome Powell pada acara perhimpunan Jackson Hole di hujung minggu ini akan diberi tumpuan.
Pada minggu lalu, harga pada carta AUD/USD yang membuat penurunan sehingga ke penghujung minggu telah merekodkan paras terendah terbaru untuk tahun ini.
Namun, harga telah melonjak dari zon support sekitar 0.71100 di awal minggu dengan kenaikan telah mencatatkan sekitar 150 pips mencapai paras ketinggian 0.72700 setakat sesi New York Selasa semalam.
Pergerakan harga masih dalam trend bullish, namun harga mula perlahan pada sesi Asia pagi Rabu turun menguji paras sokongan Moving Average 50 (MA50) pada rangka masa 1 jam yang akan menjadi petunjuk awal perubahan trend.
 Sekiranya paras tersebut berjaya menyokong semula kenaikan harga, paras rintangan pada 0.73000 akan menjadi tumpuan untuk diuji.
Seterusnya, kenaikan lebih tinggi yang diteruskan pada trend bullish harga bakal menuju sehingga ke paras tumpuan 0.74000.
Sebaliknya jika harga mula paparkan penurunan semula, zon support 0.71000 akan kembali diuji semula setelah lonjakan harga dari zon tersebut di awal minggu ini.
Penurunan lebih rendah melepasi zon support tersebut bakal menuju ke zon support 0.70000 yang kali terakhir diuji pada dagangan Oktober 2020 yang lalu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan Covid-19 China ‘Kacau’ Sentimen, Ini Jadi Pada Pasaran!

US dolar kekal melemah pada sesi Eropah dengan pergerakan harga mendatar pada sekitar paras terendah satu minggu berbanding mata wang utama.
Sesi dagangan Eropah dihiasi dengan penerbitan data inflasi UK yang terus menunjukkan peningkatan pada bulan Jun dengan mencecah paras tertinggi 40 tahun baharu kepada 9.4%.
Bagaimanapun, pound gagal memberi reaksi untuk meningkat lebih tinggi susulan data tersebut, menyaksikannyakekal didagangkan pada sekitar harga 1.2000 berbanding US dolar.
Sebelum ini, Gabenor Bank of England (BOE) telah memberitahu bahawa kenaikan kadar faedah sebanyak 50 mata asas mungkin dipertimbangkan pada mesyuarat polisinya bulan depan.
 Sentimen pasaran kembali terkesan dengan laporan mengenai China yang mencatatkan lebih 1000 kes Covid-19 pada Rabu, menyebabkan pelabur bimbang bahawa pihak berkuasa akan memperkenalkan langkah sekatan tambahan.
Ini sedikit memberi impak buat dagangan mata wang sensitif risiko, membantutkan kenaikan yang dicatatkan dolar Aussie dan kiwi.
Namun, pendirian bank pusat Australia dan New Zealand untuk meneruskan tindakan agresif dalam menaikkan kadar faedah, membantu menyokong kedua-dua mata wang itu daripada memadamkan keuntungan.
Kenaikan euro juga terhenti, tetapi kekal didagangkan lebih tinggi didukung oleh jangkaan untuk peningkatan kadar lebih tinggi daripada dijangkakan oleh Bank Pusat Eropah (ECB).
Dolar Kanada turut menguat ketika tumpuan pelabur kini beralih kepada data inflasi Kanada yang bakal dikeluarkan pada sesi New York nanti.


Sentimen Tidak Memihak Yen, EUR/JPY Melonjak Tinggi

Tumpuan pelabur pada dagangan hari ini beralih pada perkembangan hubungan antara Amerika Syarikat dan China yang memberikan kelegaan dalam pasaran.
Wakil Perdagangan AS Robert Lighthizer dan Timbalan Presiden China, Liu He telah mengadakan perbualan melalui panggilan telefon dengan menyatakan kemajuan dalam perbincangan.
Hal ini telah kembali menjernihkan sentimen pasaran yang berisiko sebelum ini akibat ketegangan hubungan antara dua ekonomi gergasi dunia itu.
Sentimen risk-on pasaran mula memberi kesan kelemahan terhadap matawang safe-haven seperti Yen Jepun.
Dapat diperhatikan pergerakan harga pada carta EUR/JPY melonjak ketara pada sesi Eropah hari ini berkemungkinan berlaku aktiviti jualan bagi matawang Yen.
Bagi matawang Euro, bacaan akhir pertumbuhan GDP yang diterbitkan dilihat masih lagi lemah, namun sedikit baik berbanding bacaan awal. Data tinjauan iklim perniagaan di Jerman pula mencatatkan sedikit kenaikan pada angka bacaan.
 Setakat dagangan sehingga jam 4 petang waktu tempatan, pergerakan harga pada carta EUR/JPY telah mempamerkan kenaikan sekitar 80 pips ke paras 125.700.
Kenaikan tersebut juga memberi isyarat perubahan trend bullish harga selepas bergerak di atas paras sokongan Moving Average 50 (MA50) pada pergerakan 1 jam harga.
Kenaikan mingguan berpotensi mencecah sehingga ke paras ketinggian 126.700 pada resistance sebelum ini jika tiada perubahan pada sentimen pasaran.
Namun jika harga kembali menjunam semula, zon support di sekitar paras 124.300 bakal menjadi tumpuan pada penurunan seterusnya.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tak Sempat Fed Gegar Pasaran, Putin Dah Buat ‘Kacau’ Dulu

Pengumuman Presiden Rusia Vladimir Putin telah memecah kesunyian dalam pasaran mata wang yang berwaspada menjelang keputusan mesyuarat polisi bank-bank pusat utama.
Tindakan Rusia untuk mengerahkan separa tenteranya pada Rabu telah mencetuskan risiko baharu dalam pasaran.
Ini menyebabkan kebanyakan mata wang utama merosot lebih rendah, dan dagangan safe-haven pula melonjak.
Hasilnya, raja mata wang US dolar yang juga dianggap safe-haven telah mencapai puncak ketinggian terbaharu 20 tahun dengan indeks dolar meningkat pada 110.86, sebaik sahaja laporan mengenai pengisytiharan itu dikeluarkan.
 Sementara dagangan emas dan yen juga mencatat peningkatan, namun pergerakan kedua-duanya terbatas berikutan jangkaan kenaikan kadar faedah oleh Federal Reserve (Fed).
Mata wang euro pula tergelincir ke paras terendah dua minggu, tidak jauh dari tahap terlemah 20 tahun yang disentuhnya pada awal bulan ini.
Pound juga terseret ke dasar terendah baharu 37 tahun berbanding US dolar disebabkan pengumuman tersebut, ketika tumpuan pelabur terus tertumpu pada mesyuarat Bank of England (BOE).
Di sisi lain, dolar Aussie dan New Zealand hanya memaparkan sedikit reaksi dengan kekal didagangkan suram di paras terendah 2 setengah tahun berbanding dolar greenback.


Pergerakan Pasaran Forex Setakat Pada Awal Sesi New York

Matawang-matawang Eropah adalah matawang terkuat setakat pada penghujung dagangan minggu ini dengan US dollar juga menjadi antara matawang yang lemah pada pembukaan sesi New York pada Jumaat.
Indeks US dollar yang mengukur kekuatan matawang greenback berbanding beberapa matawang lain membuat penurunan sebanyak 0.54% setakat pada pukul 9.57 malam.
Major pair  seperti EUR/USD setakat ini naik sehingga 0.64% dengan GBP/USD naik 0.58%. USD/JPY setakat ini membuat kenaikan sebanyak 0.23%, USD/CAD susut 0.45% dengan USD/CHF jatuh 0.38%. Pair AUD/USD dan NZD/USD masing-masing membuat kanaikan sebanyak 0.59% dan 0.46% setakat ini.
Matawang paling kuat setakat ini adalah GBP dan Euro, manakala matawang paling lemah adalah, JPY. Dengan menggabungkan matawang paling kuat dan lemah, pair GBP/JPY dan EUR/JPY masing-masing naik 0.86 dan 0.88% setakat ini.
 GBP dan Euro kedua-duanya disokong oleh data ekonomi yang memberangsangkan pada petang tadi.
Inflasi Zon-Eropah mencapai paras 2 peratus buat pertama kali sejak setahun yang lalu berikutan peningkatan harga produk tenaga dan makanan di wilayah itu. Hal ini dijangka akan meningkatkan lagi potensi untuk European Central Bank (ECB) untuk meneruskan perancangan pengetatan polisi monetari Zon-Eropah di masa akan datang.
Pertumbuhan ekonomi di Britain pula mencatatkan bacaan melebihi daripada jangkaan dengan pertumbuhan 0.2% mengatasi ramalan 0.1%.
Para penganalisis juga berpendapat bahawa pergerakan sejak Rabu juga banyak dipengaruhi oleh faktor berakhirnya tempoh kewangan suku kedua tahun 2018.


Analisis Teknikal GBP/JPY – Timeframe H1 – 29/10/2018

Berdasarkan indicator Moshed Magic Line, pergerakan harga pada chart pasangan matawang GBP/JPY pada dagangan Jumaat lalu menunjukkan harga telah membuat penurunan melepasi support MagicS1 dan MagicS2 serta membuat paras terendah yang baru hampir menyentuh paras support MagicS3 sebelum kembali pantul semula untuk menutup harga pada paras sekitar 143.400. Secara keseluruhannya, dagangan Sterling pada minggu lalu adalah lemah dan pasaran yang dilihat berisiko memberi kelebihan kepada matawang Yen untuk terus menekan harga ke paras lebih rendah.
Pada sesi pasaran Asia hari ini, harga memulakan dagangan dengan perlahan pada sekitar paras Magic Pivot 143.478. Jika harga cuba untuk membuat kenaikan, paras yang dilihat akan dituju harga adalah pada resistance yang terdekat iaitu pada 144.196 (MagicR1). Kemudiannya, kenaikan seterusnya dijangka akan ke paras resistance 144.910 (MagicR2) yang merupakan paras ketinggian harga pada Khamis lalu. Dan sekiranya harga masih meneruskan kenaikan, harga bakal menguji paras resistance 145.628 (MagicR3) yang dilihat berada pada zon SBR (support become resistance) sebelum ini.
Namun, jika matawang GBP terus didagangkan lemah berbanding Yen minggu ini, harga bakal menyambung kembali siri penurunan yang dibuat sebelum ini dan paras awal yang dilihat akan dituju harga adalah pada paras support 142.764 (MagicS1) untuk harga menguji paras terendah Jumaat lalu. Jika harga berjaya breakout paras tersebut, harga bakal mencari paras lower low yang baru berkemungkinan ke paras support 142.046 (MagicS2) yang juga berada pada zon RBS (resistance become support) sebelum ini. Seterusnya, penurunan harga yang masih berlaku berkemungkinan bakal melihatkan harga mencecah paras serendah 141.332 (MagicS3).
 Tumpuan pasaran adalah kepada penetapan dasar polisi oleh Bank of England (BOE) pada minggu ini dan terus ikuti perkembangan sentimen pasaran semasa dalam membantu anda mengawal risiko dagangan pada chart GBP/JPY ini. Berpandukan indicator Moshed Magic Line, bandingkan paras-paras yang telah disediakan dengan paras yang menjadi tumpuan harga pada chart GBP/JPY untuk mendapatkan posisi dagangan yang terbaik.

Paras support: 142.764, 142.046, 141.332.
Paras resistance: 144.196, 144.910, 145.628.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tumpuan Pada Laporan Hari Ini Mendorong Pengukuhan Dolar

U.S dolar mengukuh pada hari Rabu berikutan tumpuan pasaran terhadap ucapan ahli The Fed dan laporan yang bakal dikeluarkan pada hari ini. Selain itu,  turut mendorong pengukuhan dolar U.S ialah perkembangan positif berkenaan reformasi kod-cukai.
Indeks dolar U.S meningkat 0.25% kepada 93.59 setakat pada jam 5.40 p.m setelah mencapai pada paras tertinggi 93.729 pada hari Selasa.
Menurut pakar strategi matawang Rabobank “berita mengenai rundingan pelan reformasi cukai U.S telah mendorong pengukuhan matawang dolar U.S, namun kita memerlukan data ekonomi yang lebih kukuh untuk US Dolar meningkat lebih tinggi.”
Pada hari Isnin, Senat Republik U.S menyatakan sokongan untuk mengundi dalam resolusi bajet, yang merupakan perkara penting bagi Presiden Donald Trump untuk melaksanakan pelan reformasi cukai beliau.
Para pelabur juga memberi tumpuan kepada laporan U.S Beige Book.
 Selain itu, pasaran juga memberi perhatian kepada calon yang bakal menduduki kerusi pengerusi Fed yang akan menggantikan Janet Yellen. Trump telah memilih 5 calon untuk disaringkan dan dijangka akan mengumumkan calon pilihan beliau pada awal bulan November.
EUR/USD sedikit jatuh sebanyak 0.19% kepada 1.1744, manakala GBP/USD jatuh sebanyak 0.16% kepada 1.3169 setakat jam 5.40 p.m selepas laporan data pengangguran UK stabil pada bulan Ogos, manakala upah inflasi meningkat melebihi jangkaan.
Matawang yen dan Swiss franc juga menyusut dengan USD/JPY meningkat 0.45% iaitu pada 112.71 dan USD/CHE meningkat 0.26% iaitu pada 0.9809.
Matawang Australia dan New Zealand dolar juga menyusut apabila AUD/USD jatuh sebanyak 0.28% iaitu pada 0.7823 dan NZD/USD jatuh sebanyak 0.60% iaitu pada 0.7122 setakat jam 5.40 p.m.
Matawang Kanada jatuh sedikit USD/CAD sebanyak 0.03% pada bacaan 1.2527.


AUD/USD Catat Kenaikan Mingguan 400 Pips, Bakal Teruskan Kenaikan?

Dagangan pada awal minggu ini kekal perlahan seperti penghujung minggu yang lalu ekoran bank-bank pusat utama masih lagi bercuti sempena perayaan “easter holiday”.
US dolar diniagakan lemah pada minggu lalu dengan data tuntutan pengangguran pada minggu ini kembali menjadi tumpuan selepas bacaan data melebihi 6 juta untuk 2 minggu yang berturut-turut di samping Federal Reserve (Fed) telah mengumumkan pakej rangsangan tambahan bernilai $2.3 trilion.
Dolar Australia yang mengukuh pada minggu lalu selepas Reserve Bank of Australia (RBA) mengekalkan kadar faedah, dijangka akan kembali berisiko berdepan terbitan laporan data pekerjaan Australia pada Khamis.
Data ekonomi China yang menjadi tumpuan pada minggu ini turut dijangka akan mempengaruhi pergerakan harga bagi matawang dolar Aussie.
Pergerakan harga pada carta pasangan matawang AUD/USD pada minggu lalu telah mencatatkan kenaikan hampir 400 pips dengan paras tertinggi yang dicapai Jumaat lalu mencecah 0.6367.
Permulaan dagangan pada awal minggu ini mempamerkan penurunan pada awal sesi Asia sekitar 30 pips sebelum mendatar di sekitar paras 0.63300.
Harga masih berada di atas paras sokongan Moving Average 50 (MA50) untuk rangka masa 1 jam pergerakan harga di carta AUD/USD menunjukkan isyarat trend masih bullish.
 Jika harga membuat penurunan, paras tumpuan pada 0.6300 akan diuji sebelum harga meneruskan penurunan lebih rendah dan memberi isyarat perubahan trend harga.
Penuruanan seterusnya dilihat akan kembali menuju paras 0.6200 yang merupakan zon RBS (resistance become support) yang telah diuji pada minggu lalu.
Namun jika kenaikan harga diteruskan, harga bakal melepasi paras ketinggian minggu lalu dan mencatatkan paras ketinggian terbaru berkemungkinan ke paras sekitar 0.64400.
Paras tersebut merupakan zon SBR (support become resistance) yang turut menjadi paras sokongan harga pada dagangan Februari lalu.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Komoditi Hitam Berada Hampir Dengan Paras Tertinggi Dua Tahun Lalu

Harga minyak mentah kekal bergerak di sekitar paras tertinggi dua tahun lalu pada Isnin. Kenaikan ini kekal dipacu oleh jangkaan bahawa negara pengeluar akan bersetuju untuk melanjutkan potongan pengeluaran dalam mesyuarat akhir bulan ini.
Minyak mentah WTI (West Texas Intermediate) bagi kontak penghantaran Disember naik 0.43% setakat ini ke paras $55.88 setong. Harga semasa kini bergerak di bawah paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar $62.50 setong setakat pukul 11.13 malam.
 Di bawah perjanjian asal, OPEC dan 10 ahli bukan OPEC yang diketuai Rusia bersetuju memotong 1.8 juta tong sehari dalam tempoh enam bulan. Perjanjian ini dilanjutkan pada Mei yang lalu dalam tempoh sembilan bulan sehingga Mac 2018 dalam usaha mengurangkan inventori global.
Harga minyak mentah global mendapat lonjakan sekali lagi selepas data jumlah pelantar US jatuh ke paras terendah sejak Mei. Ini menambah lagi sentimen positif dalam pasaran yang mampu menolak harga lebih tinggi di masa hadapan.
Baker Hughes melaporkan jumlah pelantar yang aktif di US menyusut sebanyak 8 pelantar kepada 729 pelantar minggu lalu yang merupakan kejatuhan keempat daripada lima minggu sebelum ini.


Sentimen Terkini Pasaran Forex Setakat Ini Tengahari Ini

Matawang AS Dolar didagangkan melemah setakat ini kerana kebimbangan pelabur menjelang pilihan raya pertengahan Amerika Syarikat yang akan mengukur keyakinan terhadap pentadbiran Donald Trump. Parti demokrat dijangka memenangi Dewan Perwakilan (House) manakala Parti Republik cenderung untuk mengekalkan kedudukan mereka di Dewan Senat.
Sementara itu, Pound terhenti daripada penurunannya ekoran harapan yang tinggi terhadap perjanjian Brexit akan tercapai. Ini kerana terdapat ucapan daripada Perdana Menteri Theresa May yang mengatakan bahawa perjanjian adalah hampir 95% akan tercapai.
Dalam perkembangan di Euro pula, matawang tersebut melonjak atas faktor kelemahan USD dan laporan terbaru mengenai Itali. Menteri kewangan Itali Giovanni Tria mengatakan beliau telah memberi isyarat kepada menteri Eropah bahawa Itali sedang berusaha untuk mematuhi bajet Kesatuan Eropah.
 Selain itu, tumpuan pasaran untuk sesi Asia hari ini tertumpu kepada kenyataan yang dikeluarkan oleh Reserve Bank of Australia (RBA). Untuk mesyuarat 25 kali berturut-turut, RBA mengekalkan kadar faedah pada bacaan 1.50% pada mesyuarat dengan bernada neutral. RBA sekali lagi mengulangi, kadar faedah yang rendah akan membantu ekonomi Australia. Bukan itu sahaja, RBA juga menyebut mengenai kadar inflasi yang masih lagi rendah.
Indeks DXY yang mengukur kekuatan matawang Greenback berbanding tujuh matawang yang lain sedikit menaik kepada 0.08% setakat 12:00 tengahari.
Major pair seperti EUR/USD setakat ini membuat penurunan 0.02%, dimana GBP/USD didagangkan menaik 0.09%. USD/JPY pula mendaki 0.09% dengan USD/CAD didagang 0.02% lebih tinggi. USD/CHF pula didagang menguat pada 0.05%. Pair AUD/USD dan NZD/USD masing-masing didagangkan positif 0.02% dan 0.08%.


Para ‘Trader’ Semakin Berjaga-Jaga Selepas Data PPI Ogos Dikeluarkan! Ini Sebabnya

Harga yang diterima pengeluar untuk barangan dan perkhidmatan dilaporkan merosot pada bulan Ogos. Ini sedikit sebanyak mempengaruhi tekanan inflasi yang terus mengancam ekonomi A.S.
Indek harga pengeluar, tolok harga yang diterima di peringkat borong, merosot 0.1%, berdasarkan laporan Biro Statistik Buruh Rabu. Tidak termasuk perkhidmatan makanan, tenaga dan perdagangan, IHPR teras meningkat 0.2%.
Bacaan ini hampir selaras dengan tinjauan ahli ekonomi yang menjangkakan IHPR akan menurun 0.1% dan teras meningkat 0.3%. Pada asas tahun ke tahun, IHPR/PPI meningkat 8.7%, penarikan semula yang ketara daripada kenaikan 9.8% pada bulan Julai dan kenaikan tahunan terendah sejak Ogos 2021. IHPR Teras meningkat 5.6% daripada setahun lalu, sepadan dengan kadar terendah sejak Jun 2021.
Penurunan harga ini sebahagian besarnya disebabkan oleh penurunan tenaga. Indeks untuk tenaga permintaan akhir merosot 6% pada bulan Ogos, yang menyaksikan penurunan 12.7% dalam indeks petrol. Ini telah memberi kesan kepada harga pengguna, yang turun dengan mendadak selepas melepasi $5 segelen pada awal musim panas.
 Angka tersebut datang sehari selepas BLS melaporkan data indeks harga pengguna untuk bulan Ogos yang lebih tinggi daripada yang dijangkakan. Kedua-dua laporan itu berbeza kerana IHPR menunjukkan apa yang pengeluar terima untuk barang siap, manakala IHP mencerminkan apa yang pengguna bayar di pasaran. Data pengeluar teras yang kian meningkat masih menghadirkan kebimbangan terhadap pemain pasaran.
Berikutan laporan Selasa, saham merosot dan jangkaan melonjak untuk tindakan Rizab Persekutuan pada mesyuaratnya minggu hadapan. Pasaran niaga hadapan pasaran saham adalah positif selepas laporan PPI manakala hasil Perbendaharaan juga lebih tinggi.
Pasaran masih berbelah bahagi antara setengah mata peratusan dan kenaikan kadar faedah tiga suku mata. Selepas data CPI dikeluarkan, terdapat kebarangkalian sehingga kenaikan sebanyak 100 mata asas bagi kadar faedah.
Indeks US dolar yang mengukur mata wang US dolar berbanding enam mata wang utama didagangkan susut 0.28% kepada 109.225.


Penangan Data CPI, EUR/USD Junam 100 Pips Sebelum Pacak Balik 170 Pips!

Kesan terbitan data inflasi Amerika Syarikat (AS) pada sesi New York semalam telah menyaksikan pergerakan volatile buat mata wang US dolar dengan reaksi bercampur oleh pasaran.
Secara keseluruhan, inflasi di AS masih di paras yang tinggi dengan bacaan bulanan indeks harga pengguna (CPI) pada September meningkat mengatasi jangkaan dan bulan sebelumnya.
Namun, jika diteliti, bacaan asas tahunan yang meningkat kepada 8.2% mengatasi jangkaan 8.1% walau bagaimanapun masih menunjukkan penurunan dari paras 8.3% sebelum ini.
Justeru, US dolar dilihat mengukuh pada awal terbitan data tersebut, namun kembali menyaksikan penyusutan lebih ketara semula menuju penghujung sesi New York.

Dapat dilihat pergerakan menarik berlaku pada carta pasangan mata wang EUR/USD semalam di mana harga pada awalnya menjunam lebih 100 pips ketika reaksi awal terhadap data inflasi tersebut mencecah ke paras terendah baru sekitar 0.96300.
Namun, harga kemudiannya melonjak semula sekitar 170 pips mencapai paras ketinggian 0.98000 yang merupakan zon rintangan tumpuan buat harga.
Lonjakan harga tersebut juga memberi isyarat perubahan trend bullish selepas melepasi halangan Moving Average 50 (MA50) pada rangka masa 1 jam di carta EUR/USD dan turut mengatasi ketinggian dicapai pada Selasa lalu.
 Pergerakan harga mula perlahan pada penutup sesi New York dan bersambung pada awal sesi Asia pagi Jumaat ini, harga masih berlegar di sekitar zon rintangan 0.98000.
Jika corak lonjakan semalam masih diteruskan, harga bakal meneruskan kenaikan lebih tinggi dengan sasaran seterusnya adalah pada 0.99000.
Selanjutnya, zon pariti pada 1.0000 akan kembali menjadi tumpuan harga semula jika US dolar kekal bergerak lemah dalam pasaran.
Namun, pelabur tetap perlu berwaspada untuk jangkaan pengukuhan semula US dolar ekoran faktor-faktor yang masih menyokong mata wang itu seperti sentimen pasaran yang masih berisiko.
Jika penurunan harga berlaku semula, zon 0.97000 berkemungkinan akan menjadi tumpuan awal untuk diuji semula sebelum harga bakal mencabar paras terendah dicecah semalam.
Penurunan lanjut harga akan kembali mensasarkan zon support 0.955000 yang dicecah pada penghujung September lalu untuk rekod terendah terbaru 20 tahun.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan USD Terbatas, Mana Mahu Pergi Ha?

US dolar sedikit suram pada sesi Eropah ketika pasaran terus menilai keputusan mesyuarat terbaru Federal Reserve (Fed) yang telah mengekalkan kadar faedah tidak berubah.
Meskipun kadar faedah dibiarkan tidak berubah, tetapi pasaran masih tidak senang duduk selepas Fed memberi isyarat mengenai dua lagi kenaikan pada tahun ini.
Langkah yang dilihat sebagai ‘hawkish hold’ itu memberi sedikit sokongan buat US dolar untuk bertahan daripada tergelincir lebih jauh selepas susut ke paras terendah empat minggu sebelumnya.
Namun, ia dilihat gagal untuk bangkit lebih tinggi pada sesi Eropah dengan indeks dolar berlegar pada sekitar harga 103.14 berbanding sekumpulan mata wang utama.
Data jualan runcit Amerika Syarikat, indeks pembuatan Empire State dan tuntutan pengangguran kini menjadi fokus pelabur seterusnya pada sesi New York.
Turut menjadi tumpuan pasaran adalah mesyuarat polisi Bank Pusat Eropah (ECB) yang dijangka akan menaikkan kadar faedah sebanyak 25 mata asas.
 Menjelang mesyuarat itu, euro diniagakan sedikit meningkat pada sekitar paras tertinggi empat minggu berbanding dolar greenback.
Mata wang pound juka kukuh walaupun sedikit berundur dari puncak ketinggian satu tahunnya ketika pasaran kini menjangkakan Bank of England (BOE) akan meningkatkan kadar pada minggu depan.
Di sisi lain, dolar Aussie kembali mengukuh pada paras tertinggi empat bulannya, manakala dolar kiwi sedikit susut apabila harga terus ditekan oleh data yang menunjukkan New Zealand jatuh ke dalam kemelesetan.
Selain itu, mata wang yen susut lebih jauh ke paras terendah tujuh bulan berikutan hasil bon AS yang lebih tinggi dan jangkaan Fed akan teruskan kenaikannya.
Sementara Bank of Japan (BOJ) dijangka akan terus mengekalkan pendirian dovishnya pada mesyuarat polisi esok.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Ekonomi China Berkembang Sederhana Pada Januari, Jualan Runcit Mengecewakan

Aktiviti ekonomi China berkembang positif pada Januari dengan pengeluaran perindustrian dan pelaburan aset tetap meningkat lebih pantas yang menunjukkan bukti bahawa ekonomi kedua terbesar dunia ini masih stabil.
Pengeluaran perindustrian yang dianggap sebagai petunjuk keseluruhan pengeluaran perkilangan, naik 6.3% dari tahu ke tahun seperti yang ditunjukkan oleh Biro Statistik Kebangsaan China pasa Selasa. Pengeluaran perkilangan semakin perlahan kepada 6% pada bulan sebelum ini.
Manakala pelaburan aset tetap yang merupakan proxy kepada perbelanjaan jangka panjang meningkat 8.9% pada Januari berbanding yang direkodkan pada tempoh sama tahun lepas.
 Walaubagaimanapun, tidak semua data menunjukkan hasil positif. Data jualan runcit hanya naik 9.5% dari tahun ke tahun, jatuh mendadak dari 10.9% yang direkodkan sebelum ini. Ini merupakan peningkatan paling perlahan dalam sejarah.
Penganalisis ekonomi menjangkakan pengeluaran perindustrian hanya meningkat 6.2% dengan pelaburan aset tetap naik 8.2% dan jualan runcit naik 10.5%.
China telah mengurangkan pertumbuhan ekonominya kepada 6.5% tahun ini bagi memberi peluang kepada pembuat polisi membuat reformasi bagi menghalang risiko kewangan. Pertumbuhan ekonomi China hanya merekodkan 6.7% pada 2016 yang perlahan sejak 26 tahun lalu.
Bank Pusat China telah mengurangkan kadar jangka pendek sebanyak dua kali tahun ini bagi menyokong perniagaan di China menstabilkan tahap kewangan mereka berikutan hutang yang semakin meningkat. Tetapi, ketua bank pusat telah berkata minggu lalu, ia akan mengambil masa untuk membawa hutang-hutang ini ke paras rendah dan terkawal.


Iran Dalang Sebenar Serangan Minyak Arab Saudi?

Berikutan dengan serangan kemudahan minyak Arab Saudi pada Sabtu lalu, Amerika Syarikat telah mengemukakan penilaian dan gambar satelit sebagai bahan bukti tentang penglibatan Iran dalam serangan tersebut.
Menurut pegawai pentadbirannya, serangan itu mungkin melibatkan gabungan dron dan peluru berpandu dan dipercayai tidak dilancarkan dari Yaman. Kumpulan militia Houthi yang disokong oleh Iran mendakwa bertanggungjawab sebaliknya Iran menafikan penglibatannya dalam insiden tersebut.
Walaupun begitu, satu analisis merekodkan bahawa Amerika Syarikat mengemukakan bukti yang tidak mencukupi tentang lokasi serangan dilancarkan, jenis senjata yang digunakan dan siapa yang melancarkannya.
 Media akhbar Amerika Syarikat telah mengkaji gambar satelit yang dikeluarkan oleh pentadbiran negara itu yang menunjukkan kecanggihan serangan jauh menjangkaui serangan sebelumnya oleh militia Houthi, meningkatkan kemungkinan penglibatan Iran secara langsung.
Namun begitu, gambar satelit sahaja tidak cukup untuk dijadikan bahan bukti bahawa serangan itu jelas datangnya dari Iran atau Iraq dan jenis senjata yang digunakan.
Oleh yang demikian, isu ini masih lagi meninggalkan tanda tanya, siapakah yang sebenarnya menjadi dalang sebenar serangan itu.
Susulan insiden itu juga, Rusia dilaporkan bersedia menghulurkan bantuan kepada Arab Saudi jika diperlukan dengan menawarkan senjata negaranya untuk dibeli oleh Arab Saudi berikutan tahap kemampuan senjata mereka yang diyakini mampu melindungi kemudahan di Arab Saudi.


AUD/USD Terus Menyusur Rendah Di Zon $0.6800, Bakal Jatuh Rendah Lagi?

Dolar Australia menyusut ke paras terendah 7 minggu berbanding US dolar melepasi paras sokongan harga pada $0.68000, apabila pendirian agresif Federal Reserve (Fed) AS terhadap inflasi dan langkah sekatan Covid China yang diperbaharui menekan komoditi dan mata wang sensitif risiko.
Walau bagaimanapun, pelabur dilihat menantikan mesyuarat polisi Reserve Bank of Australia (RBA) yang dijangkakan untuk meneruskan peningkatan kadar faedah sebanyak 50 mata asas pada sesi Asia esok (Selasa).
Menilai laporan NFP minggu lalu, pertambahan pekerjaan AS berjaya meningkat kepada 315,000 untuk bulan Ogos mengatasi jangkaan 295,000, namun ia masih lagi berada di bawah paras bacaan data untuk bulan Julai yang meningkat kepada 526,000.
Data sektor pembuatan AS tinjauan ISM bakal menjadi tumpuan pada sesi New York malam esok untuk penilaian pelabur di samping akan mempengaruhi pergerakan US dolar.
Menilai pergerakan harga pada carta pasangan mata wang AUD/USD pada awal minggu ini, harga pada sesi Asia bergerak mendatar sehingga bersambung ke sesi Eropah, berlegar pada zon support 0.67700.
Harga yang dilihat bergerak di bawah paras halangan Moving Average 50 (MA50) pada rangka masa 1 jam di carta AUD/USD kekal memberi isyarat untuk harga menyambung pergerakan trend bearish di awal minggu ini.
 Jika penurunan harga diteruskan, zon support 0.67700 bakal ditembusi sebelum harga catatkan paras terendah yang terbaru lagi minggu ini.
Sasaran untuk paras terbaru untuk penurunan harga dilihat berada pada zon 0.67000 yang sebelum ini menjadi zon support harga pada dagangan Julai lalu.
Sebaliknya jika harga berjaya membuat kenaikan semula, lonjakan awal melepasi paras halangan MA50 akan dinilai sebagai isyarat untuk perubahan trend bullish sebelum zon rintangan sekitar 0.68400 bakal menjadi tumpuan awal untuk diuji harga.
Kenaikan lebih tinggi yang diteruskan dilihat akan menguji pula rintangan seterusnya pada zon 0.69000 dan paras tertinggi minggu lalu pada 0.69500.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Momentum Penurunan GBP/USD Suram, Harga Naik Semula

Pergerakan harga pada carta pasangan mata wang GBP/USD dilihat kembali meningkat semula selepas penurunan harga yang dipamerkan di awal sesi pembukaan pasaran minggu ini.
Mata wang Pound Sterling kekal dilihat berisiko didagangkan dalam pasaran dengan tekanan krisis pandemik yang mendesak kerajaan mengetatkan lagi langkah sekatan pergerakan di UK.
Setelah harga membuat penurunan mencecah ke paras 1.35200 di zon RBS (resistance become support), kenaikan semula dipamerkan pada sesi New York semalam.
Kenaikan harga didorong oleh penyusutan US dolar semula berikutan pelabur lebih berwaspada menantikan keterangan calon Setiausaha Perbendaharaan AS, Janet Yellen kepada Jawatankuasa Kewangan Senat berhubung pakej rangsangan Covid-19.
Harga menyambung kenaikan pada sesi Asia pagi ini menguji zon SBR (support become resistance) 1.36000 selepas melepasi halangan Moving Average (MA50) pada rangka masa 1 jam pergerakan harga.
Harga memberi isyarat awal untuk perubahan trend namun pergerakan harga dilihat masih berada dalam trend bearish.
 Namun jika harga meneruskan lonjakan lebih tinggi, paras rintangan pada ketinggian 1.37000 akan menjadi destinasi sasaran utama harga.
Melepasi paras tersebut akan mendorong harga mencatatkan paras ketinggian terbaru sejak dagangan April 2018.
Sebaliknya jika harga gagal melepasi zon SBR 1.36000 dan menjunam semula, harga akan menyambung trend penurunan dan menguji paras sokongan pada zon RBS 1.35200 semalam.
Penurunan lebih rendah berpotensi untuk mencecah semula ke paras support sebelum ini sekitar zon 1.34000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/CAD – Timeframe H1 – 14/9/2018

Pergerakan harga bagi pasangan matawang USD/CAD sejak semalam dilihat agak mendatar dan dimana harga bergerak di bawah paras Magic Pivot semalam dan turun ke paras 1.29800 sebelum kembali semula ke paras Magic Pivot. Pergerakan harga dilihat sekadar julat kurang 40 pips sejak semalam dan pada sesi pasaran Asia hari ini, harga dilihat masih didagangkan lemah dan bergerak rendah dari paras Magic Pivot 1.29975.
Jika harga membuat sedikit kenaikan, harga dijangka akan menuju ke paras resistance 1.3022 (MagicR1) dan juga paras resistance 1.3048 (MagicR2) sebelum pasaran akan melihat harga menguji paras resistance 1.30700 di mana di situ juga adalah paras resistance MagicR3 pada indicator Moshed Magic Line iaitu di paras 1.3071.
 Sebaliknya, jika penurunan harga di buat oleh pasangan matawang USD/CAD ini, harga dijangka akan turun ke paras support 1.2972 (MagicS1) dan seterusnya ke paras support terdekat pada support 1.2949 (MagicS2). Paras support seterusnya yang juga diilihat berpotensi dicapai jika harga terus didagangkan lemah adalah pada paras support 1.2922 (MagicS3) yang mana paras tersebut juga berdekatakan dengan satu zon major support iaitu di 1.29000.
Masih belum ada berita-berita ekonomi dan isu semasa yang mempengaruhi pasangan matawang USD/CAD ini. Terus mengikuti perkembangan NAFTA dan pasaran minyak mentah dunia bagi memantau pergerakan harga pada chart USD/CAD. Lihat paras support dan resistance pada indicator Moshed Magic Line bagi membantu analisis teknikal anda.

Paras support: 1.2972, 1.2949, 1.2922.
Paras resistance: 1.3022, 1.3048, 1.3071.


Analisis GOLD – Emas Lonjak Tembus $2,000, Harga Nak Naik Ke Mana Pula?

Akhirnya, dagangan emas berjaya memecah tembok kental di paras $2,000 apabila paparkan lonjakan bertenaga semalam mencatatkan paras ketinggian terbaru.
Sentimen yang masih mendorong penyusutan US dolar terus membuka ruang kepada aset emas untuk meningkat nilainya pada minggu ini.
Penganalisis juga melihat belum ada faktor-faktor yang boleh mengubah trend pergerakan US dolar buat waktu ini, justeru emas berpotensi untuk menyambung lonjakan ke paras yang lebih tinggi.
Jika diteliti pada carta XAU/USD yang mengukur nilai emas berbanding US dolar ketika ini, harga telah berjaya melonjak melepasi paras kritikal 2000.00 pada Selasa semalam.
Lonjakan di sesi New York mencapai paras ketinggian terbaru pada 2024.00 sebelum harga mendatar di sekitar tersebut sehingga bersambung ke sesi Asia dan sesi Eropah hari ini (Rabu).
Pergerakan harga yang masih kekal di atas paras Moving Average 50 (MA50) pada rangka masa 1 jam di carta XAU/USD mencadangkan kenaikan lebih tinggi akan diteruskan.
 Sasaran seterusnya adalah untuk emas mencapai ketinggian pada 2070.00, paras yang pernah dicapai pada Mac 2022 yang lalu ketika peristiwa perang Rusia-Ukraine tercetus.
Paras paling tinggi sepanjang masa pernah dicatatkan oleh emas adalah sekitar 2075.00, dicapai pada Ogos 2020.
Sekiranya harga emas kembali menjunam semula, paras 2000.00 akan kembali dituju dan berkemungkinan akan berfungsi sebagai zon RBS (resistance become support) terbaru yang boleh melantunkan semula harga naik.
Jika harga tetap tembus lebih rendah, penurunan boleh mencecah semula zon 1950.00, antara paras tumpuan harga sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 13/04/2018

Pergerakan AUD/USD semalam masih sideways antara Key Support dan Key Resistance semalam dan jika diperhatikan jika ia breakout Key Resistance, potensi untuk ia mulai bullish adalah tinggi setakat ini.
 Oleh itu secara teknikal ia berpotensi membentuk pattern bullish rectangle jika bullish target terhampir adalah 0.7800 atau lebih tinggi bagi membentuk new HH. Kesimpulannya, selagi ia tidak breakout Key Support, ia berpotensi untuk bullish setakat ini.
Walaubagaimanapun, jika breakout Key Support kemungkinan ia akan bearish dan melakukan retracement/pullback yang lebih rendah ke harga 0.7725.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Rusia Punca Harga Emas Paling Tinggi 13 Bulan!

Perkembangan krisis geopolitik makin tegang, laporan menunjukkan beberapa kawasan di Ukraine telah mula menerima serangan dari Rusia sejak pagi tadi.
Kesan ketara dapat diperhatikan di seluruh pasaran kewangan dunia termasuk mata wang, saham dan komoditi.
Emas antara yang mencuri tumpuan dengan lonjakan ketara nilainya sehingga setakat sesi Eropah petang ini (Khamis) ekoran pelabur yang beralih ke arah pelabur selamat dalam suasana pasaran yang berisiko.
Pada carta harga XAU/USD yang mengukur nilai emas berbanding US dolar, telah menyaksikan harga melonjak sehingga hampir menyentuh paras 1950.00 hari ini!
Ini adalah paras tertinggi dicatatkan emas untuk tempoh dagangan 13 bulan.
Sebelum ini harga berlegar di sekitar paras 1900.00 sementara menantikan perkembangan lanjut tentang krisis Rusia dan Ukraine yang bermain tarik tali.
Namun, peperangan tidak boleh dielakkan lagi dan Rusia memutuskan untuk melancarkan operasi ketenteraan berskala mega dan dilihat sedang memasuki daerah-daerah Ukraine dari setiap penjuru selain turut melancarkan serangan udara.
Jika situasi perang berterusan, pelabur optimis tiada halangan untuk harga emas mencatatkan kenaikan ke paras lebih tinggi sehingga bersambung pada sesi-sesi berikutnya.
 Kenaikan harga yang berjaya melepasi paras rintangan pada 1950.00 bakal mensasarkan pula kepada paras 2000.00.
Namun, rintangan 1950.00 yang sebelum ini diuji pada dagangan November 2020 dan Januari 2021 lalu perlu ditembusi dahulu untuk kenaikan selanjutnya.
Penurunan harga agak sukar untuk berlaku, namun harga boleh menjunam semula jika situasi kembali berubah.
Penurunan dilihat akan kembali ke paras 1900.00 untuk memberi reaksi bagi isyarat pergerakan selanjutnya harga emas kepada pelabur.
Dan penurunan lebih rendah akan kembali semula ke zon tumpuan sebelum ini seperti di paras 1850.00 dan 1830.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Semasa Pasaran Forex Menjelang Pengumuman Trump

US dollar meneruskan kenaikannya berbanding beberapa matawang utama yang lain pada awal sesi New York menjelang pengumuman Presiden Trump terhadap perjanjian nuklear Iran. Pair GBP/USD jatuh sehingga 100 pip, EUR/USD jatuh 97 pip, AUD/USD jatuh 84 pip dan NZD/USD jatuh 75 pip.
Trump akan berucap pada pukul 2 pagi nanti dari White House.
Indeks US dollar yang mengukur kekuatan matawang greenback berbanding matawang utama yang lain naik 0.53% setakat pada pukul 10.36 malam.
Major pair EUR/USD jatuh 0.64% dengan GBP/USD jatuh 0.54%. USD/JPY pula naik 0.17%, USD/CAD naik 0.69% dan USD/CHF naik 0.06%. AUD/USD dan NZD/USD masing-masing merekodkan kejatuhan 1.02% dan 0.84% setakat ini.
 Matawang paling kuat setakat ini adalah Yen dan USD, manakala matawang paling lemah adalah CAD. NZD dan AUD. Dengan menggabungkan matawang paling kuat dan lemah, pair CAD/JPY jatuh 0.54%, pair AUD/JPY jatuh 0.94% dan NZD/JPY jatuh 0.71%.
US dollar naik ke paras tertingggi yang baru berbanding beberapa matawang utama yang lain pada Selasa. Bukan itu sahaja matawang-matawang komoditi turut tertekan disebabkan kejatuhan harga minyak mentah dunia dan pengukuhan oleh US dollar.
Yen seperti biasa mendapat manfaat daripada kebimbangan pasaran terhadap pengumuman Trump dengan matawang Jepun ini menguat berbanding matawang utama kecuali US dollar.
Bukan itu sahaja, matawang-matawang komoditi tertekan sejak pagi tadi disebabkan pengukuhan US dollar. Hal ini disebabkan harga komoditi yang semakin mahal kerana komoditi dinilai dalam US dollar. Ia sekaligus menyebabkan matawang AUD, CAD dan NZD tertekan.


Data Pertumbuhan Ekonomi Kanada Meleset Daripada Jangkaan

U.S dollar mengukuh berbanding matawang Kanada pada hari ini sejurus selepas laporan data pertumbuhan GDP Kanada pada Julai tidak berubah berbanding jangkaan kenaikan 0.1%. Hal ini telah menyebabkan permintaan wang Kanada berkurangan seterusnya membawa kepada penyusutan nilai CAD.
USD/CAD meningkat 0.35% iaitu pada kadar 1.2471, hampir mencapai paras tertinggi sepanjang tempoh 3 minggu lalu pada 1.2519.
Berdasarkan kenyaatan Jabatan Perdagangan U.S pada hari ini, perbelanjaan penggunan meningkat seperti yang dijangka pada bulan Ogos, manakala inflasi teras sedikit merosot.
 Matawang dolar semakin mengukuh sejurus selepas Presiden Trump mengwar-warkan pelan reformasi cukai beliau pada Rabu bagi menggantikan kod cukai Amerika Syarikat. Pelan tersebut bertujuan untuk mengurangkan cukai terhadap perniagaan dan individu. Namun pengusulan tersebut dijangka sukar untuk melepasi Kongres dalam perdebatan dasar di masa akan datang.
Laporan rasmi yang dikeluarkan Kanada pada Jumaat menunjukkan pertumbuhan ekonomi berada dalam keadaan mendatar iaitu tidak berubah pada bulan Julai, tersasar daripada jangkaan pada kadar 0.1%.
Namun, laporan ekonomi lain yang dikeluarkan menunjukkan perkembangan positif apabila indeks harga bahan mentah mencatat peningkatan sebanyak 0.1%. pada bulan lepas walaupun tidak memenuhi jangkaan sebanyak 0.3%.


3 Perkara Yang Boleh Meningkatkan Keuntungan, Forex Trader Wajib Tahu!

Forex trading merupakan satu urusniaga yang berisiko. Oleh itu, ianya memerlukan kesabaran, minat dan kesungguhan. Namun begitu, trading menawarkan peluang yang luas untuk mendapatkan keuntungan yang lumayan.
Hakikatnya, terdapat 3 perkara yang menjadi kunci untuk para trader meningkatkan keuntungan mereka.
1. Ilmu Pengetahuan

Sering kita dengar bahawa ilmu itu diibaratkan bagai cahaya, yang boleh menerangi kehidupan. Oleh itu, ianya sangat dititikberatkan dalam forex trading khususnya dalam memahami situasi pasaran yang tidak menentu.
Pada zaman kini, segalanya berada di hujung jari. Terdapat pelbagai medium atas talian yang menyediakan sumber atau informasi penting untuk dipelajari. Tambahan daripada itu, turut terdapat laman web yang mendedahkan kepada anda tentang berita-berita dunia yang mempengaruhi pasaran.
Oleh yang demikian, forex trader perlulah sentiasa peka dan mengkaji situasi pasaran dengan sebaiknya. Selain itu, ilmu yang diperolehi dapat membantu mereka untuk merangka strategi trading yang berkesan dan menguntungkan.
 2. Sentiasa Cakna

Dunia trading bergerak dengan pantas. Sehubungan dengan itu, terdapat banyak inisiatif yang disediakan untuk membantu para trader untuk sentiasa cakna dengan keadaan semasa.
Contohnya, kalendar ekonomi dapat memberikan gambaran dan membantu forex trader dalam menjangkakan situasi pasaran yang akan mempengaruhi pelaburan mereka. Di samping itu, ianya juga menyediakan data-data penting yang perlu dikaji oleh forex trader seperti GDP dan CPI.
3. Mendisiplinkan Diri

Disiplin merupakan kunci kepada kejayaan dalam jangka masa panjang. Oleh itu, forex trader mestilah sentiasa berdisiplin dalam merangka dan mempraktikkan strategi pelaburan mereka. Selain itu, pengurusan emosi juga penting dalam menjamin pelaburan yang berjaya.
Setkan target dan matlamat anda! Jadikan ia sebagai realiti bukan sekadar hangat-hangat tahi ayam.


EUR/JPY Bolos Lebih Tinggi, Catat Ketinggian Terbaru 6 Minggu

Walaupun gagal menahan tekanan oleh pengukuhan US dolar, namun mata wang Euro berjaya pamerkan prestasi cemerlang berbanding Yen.
Ini dapat diteliti menerusi pergerakan harga pada carta pasangan mata wang EUR/JPY di mana harga masih mengekalkan corak kenaikan pada trend bullish bersambung pada minggu ini.
Setelah data inflasi Eropah yang diterbitkan semalam memaparkan angka bacaan yang meningkat, pelabur semakin teruja meletakkan harapan untuk melihat bank pusat Eropah (ECB) melaksanakan kenaikan kadar faedah buat pertama kali dalam tempoh lebih 1 dekad.
Sementara mata wang Yen pun dilihat gagal untuk mengukuh walaupun dalam suasana pasaran yang kembali berisiko di mana pada kebiasaannya akan memberi kelebihan kepada mata wang safe-haven itu.
Ini didorong oleh kebimbangan terhadap ekonomi Jepun buat waktu ini selepas bank pusat Jepun (BOJ) dilihat gagal untuk meningkatkan inflasi dalam mengimbangi ekonomi negaranya. Malah, data pekerjaan Jepun yang diterbitkan semalam juga gagal menyuntik pengukuhan Yen.
Pada awal minggu, harga pada carta EUR/JPY berjaya memacu tinggi melepasi paras 136.600 iaitu paras rintangan harga pada minggu lalu.
Corak kenaikan harga diteruskan pada dagangan Selasa semalam walaupun terdapat penurunan pada mulanya di sesi Asia.
Namun harga berjaya menyambung semula kenaikan sehingga ke penghujung sesi New York sehingga ke paras ketinggian 138.200.
Pelabur masih menilai isyarat bullish kekal pada carta harga dengan paras sokongan Moving Average 50 (MA50) pada rangka masa 1 jam menyokong harga untuk meneruskan kenaikan.
 Momentum lebih perlahan pada dagangan hari ini (Rabu), namun masih menunjukkan kenaikan harga sehingga ke awal sesi Eropah.
Sasaran kenaikan harga seterusnya dilihat akan menuju ke zon 140.00 untuk catatkan paras ketinggian terbaru 6 minggu.
Zon tersebut merupakan rintangan harga yang pernah diuji pada pertengahan April lalu dan berkemungkinan kenaikan yang diteruskan pada minggu ini akan memberi reaksi menarik pada zon itu.
Sementara, untuk jangkaan penurunan pula, zon sekitar 137.500-136.600 dilihat akan diuji dan boleh menjadi zon sokongan untuk harga meningkat semula.
Susut di bawah 136.600 akan memberi isyarat bearish untuk harga membuat kejatuhan lebih rendah semula.
Sasaran untuk penurunan jangka panjang harga boleh mencecah sehingga ke zon support sekitar 133.500.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


PM Johnson Tolak Tuntutan EU Berhubung Peraturan Hak Pekerja Dan Cukai Selepas Brexit!

Perdana Menteri UK Boris Johnson dilaporkan telah menolak tuntutan oleh Suruhanjaya Eropah supaya UK mematuhi peraturan Kesatuan Eropah (EU) mengenai hak pekerja dan cukai selepas Brexit.
Memetik laporan The Telegraph pada Ahad, Downing Street UK difahamkan telah membantah draf mandat rundingan yang dikemukakan oleh Suruhanjaya Eropah kepada pemimpin EU baru-baru ini, dengan menyatakannya sebagai tuntutan yang tidak masuk akal.
Berdasarkan draf yang dikemukakan, EU menuntut supaya perjanjiannya dengan UK menepati piawaian yang tinggi dalam bidang bantuan kerajaan, persaingan, perusahaan milik negara, piawaian sosial dan pekerjaan, piawaian alam sekitar, perubahan iklim, dan perkara-perkara berkaitan cukai.
Ia dikatakan bertujuan untuk mengelakkan ketidakseimbangan dalam perdagangan dan kelebihan persaingan yang tidak adil.
 Pendedahan itu dilakukan selepas penasihat PM Johnson iaitu David Frost, mengadakan perbincangan bersama pegawai-pegawai British pada minggu lepas untuk memuktamadkan kedudukan rundingan UK dalam perbincangan perdagangan dengan EU.
Perunding perdagangan Britain dikatakan tetap dengan pendirian mereka bahawa UK perlu diberikan perjanjian sama seperti perjanjian EU bersama rakan dagangnya iaitu Kanada, Korea dan Jepun yang dikatakan mempunyai syarat yang kurang ketat.
Sementara itu dalam laporan berasingan, Menteri Luar Perancis, Jean-Yves Le Drian memberi amaran bahawa Britain dan EU akan menghadapi pertembungan yang sengit ketika kedua-dua pihak sedang berusaha untuk berunding mengenai hubungan masa depan mereka.
Le Drian yang bercakap di forum keselamatan Munich berkata, Britain akan berdepan dengan kesukaran untuk mencapai matlamat perjanjian perdagangan bebas menjelang akhir tahun ini memandangkan terdapat perbezaan dalam pelbagai isu antara kedua-dua pihak.


USD Kecundang Semula, EUR/USD Melantun Naik Ke Paras $1.0900

Seperti yang dijangkakan, US dolar kembali didagangkan lemah semula bermula di sesi Eropah sehingga bersambung ke sesi New York semalam.
Tambahan, data tinjauan ISM bagi bacaan PMI pembuatan di Amerika Syarikat (AS) bagi bulan Mac catat bacaan yang lebih buruk daripada ramalan, terendah sejak Mei 2022.
Justeru, tiada perubahan pada jangkaan majoriti pasaran terhadap dasar monetari Federal Reserve (Fed) yang bakal memperlahankan lagi dasar dalam mengimbangi tekanan daripada faktor-faktor semasa.
Jika dinilai, hasil perbendaharaan AS 10-tahun juga pamerkan penyusutan ketara ke sekitar 3.4%, turut memberi kesan penyusutan semula yang berlaku pada US dolar.

Pada carta pasangan mata wang EUR/USD, kesan lonjakan semula harga dapat diperhatikan setelah harga yang berlegar di zon 1.08000 berjaya melantun naik.
Kenaikan yang diteruskan sehingga ke penghujung sesi New York mencapai paras 1.09000 sebelum perlahan di sekitar tersebut bersambung pada dagangan pembukaan sesi Asia pagi ini (Selasa).
 Kenaikan tersebut juga telah kembali melepasi halangan Moving Average 50 (MA50) pada rangka masa 1 jam di carta EUR/USD itu memberi isyarat corak kenaikan masih akan diteruskan lagi.
Zon 1.09000 yang telah diuji sejak 2 minggu yang lalu akan menjadi cabaran penting perlu ditembusi harga untuk mengukuhkan lagi petunjuk pergerakan bullish.
Kenaikan jika berjaya diteruskan bakal menuju sasaran seterusnya pada 1.10000 untuk rekodkan paras tertinggi terbaru 9 minggu.
Namun jika situasi berubah menyaksikan harga membuat penurunan semula, zon sokongan pada 1.08000 bakal diuji sekali lagi.
Jika gagal harga melantun sebaliknya tembus lebih rendah, penurunan akan diteruskan menuju 1.07000 atau lebih rendah lagi pada 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jaga-jaga! Putin Nak Guna Senjata Nuklear Pula?

Safe-haven US dolar mendapat sokongan untuk didagangkan lebih tinggi pada awal minggu selepas Presiden Vladimir Putin mengarahkan pasukan tentera nuklearnya untuk bersiap sedia.
Arahan tersebut dikeluarkan kepada menteri pertahanan Rusia dan ketua kakitangan am tentera pada Ahad susulan kenyataan agresif oleh NATO dan sekatan ekonomi yang dikenakan ke atasnya.
Bimbang keadaan akan bertambah buruk jika Rusia menggunakan senjata nuklearnya, mata wang safe haven terus mencatatkan peningkatan dengan kebanyakan ‘pair’ mata wang utama menunjukkan ‘gap’ ketika pembukaan sesi Asia hari ini.
Ini dapat dilihat pada carta harga mata wang euro berbanding US dolar yang menunjukkan ‘gap’ untuk dibuka kira-kira 140 pips lebih rendah pada awal dagangan Asia. Ini meletakkan euro kembali ke sekitar paras terendah sejak Jun 2020.
 Sementara itu, mata wang pound turut susut rendah dengan didagangkan di sekitar paras terendah dua bulan berbanding US dolar. Mata wang sensitif risiko, dolar Aussie dan New Zealand pula masing-masing junam sekitar 0.6% dan 0.7%.
Susulan arahan daripada Putin, Kesatuan Eropah (EU) terus bertindak balas dengan mengumumkan sekatan dan tindakan baharu yang belum pernah berlaku sebelum ini terhadap Rusia.
Ini termasuk pembiayaan senjata untuk Ukraine, larangan sepenuhnya ke atas pesawat Moscow menggunakan ruang udara EU, melarang saluran media kerajaan Sputnik dan Russia Today dari wilayah EU.
Dalam pada itu, kemaraan Rusia ke Ukraine berterusan pada hari kelima serangan. Kenderaan tentera Rusia dilaporkan telah memasuki bandar kedua terbesar Ukraine, Kharkiv dengan laporan pertempuran berlaku dan penduduk diberi amaran untuk tinggal di tempat perlindungan.


Penurunan Data Harga Pengguna di China Memberi Kesan Kepada Emas!

Data harga pengguna yang lemah di China menyebabkan harga emas sedikit merosot pada Khamis. Namun begitu, kejatuhan logam ini kekal terhad disebabkan risiko geopolitik dari semenanjung Korea dan Timur Tengah kekal menyokong permintaan bagi logam berharga ini.
Emas bagi penghantaran April di Comex menurun sebanyak 0.20 peratus kepada $1,206.95 satu troy ounce. Bagi dagangan logam lain, silver futures menyusut sebanyak 0.35 peratus manakala dagangan copper menyusut sebanyak 0.04 peratus.
Menurut Biro Perangkaan Negara, data harga pengguna di China jatuh ke tahap paling rendah dalam tempoh dua tahun berbanding keuntungan yang dijangka sebelum ini.
 Dalam masa yang sama, angka CPI juga jatuh 0.2 peratus pada bulan Februari berbanding bulan sebelumnya.
Semalam, harga emas merosot ke paras terendah dalam tempoh sebulan pada Rabu selepas data pekerjaan ADP dilaporkan lebih baik dari jangkaan awal penganalisis, sekali gus menyokong jangkaan pasaran terhadap prospek kenaikan kadar yang bakal diumumkan bulan ini.
Niaga emas telah mula berundur sejak Pengerusi Fed, Janet Yellen memberi isyarat bagi menaikkan kadar pada bulan Mac jika inflasi dan data pekerjaan berada pada landasan yang betul.
NAFTA Perlukan Sekurang-Kurangnya Setahun Untuk Proses Rombakan Semula!


Ketidakstabilan Pasaran Minyak Pacu Kenaikan Lebih Tinggi Harga Pada USD/CAD

Pasaran minyak mentah masih tidak stabil selepas ketegangan timbul di antara dua negara pengeluar minyak terbesar Arab Saudi dan Rusia dalam perbincangan pengurangan pengeluaran.
Pengeluaran minyak mentah Amerika Syarikat juga diramalkan akan mencatat pertumbuhan perlahan pada tahun ini dan menyusut lagi pada 2021 selepas pengeluar minyak di A.S telah memotong rancangan pelaburan.
UAE juga telah mengumumkan rancangan meningkatkan pengeluaran, mengikuti jejak langkah Arab Saudi selepas kegagalan rundingan OPEC bersama Rusia minggu lalu.
Ketidakstabilan pada pasaran minyak telah menyebabkan faktor penyusutan matawang dolar Kanada dalam pasaran di mana harga pada carta pasangan USD/CAD meneruskan kenaikan ke paras lebih tinggi pada minggu ini.
Sejak 2 hari yang lalu harga menguji paras ketinggian 1.37900 sebelum dagangan yang bersambung pada sesi Asia hari ini telah berjaya membuat kenaikan ke paras lebih tinggi.
Mencapai paras ketinggian terbaru sejak Mei 2017 itu sekitar 1.38200, harga kembali bergerak lemah ekoran ucapan Presiden A.S Donald Trump berhubung isu Coronavirus gagal memberikan keyakinan terhadap pelabur dan menambah tekanan buat dagangan US dolar.
 Namun harga masih bergerak di atas paras sokongan Moving Average 50 (MA50) pada rangka masa 1 jam pergerakan harga di USD/CAD memberi isyarat trend masih bullish.
Harga berkemungkinan akan meneruskan kenaikan ke paras lebih tinggi dan jika melepasi paras ketinggian terbaru, harga akan mencatatkan paras tertinggi terbaru sejak Februari 2016.
Harga juga berkemungkinan akan membuat penurunan sekiranya US dolar terus diniagakan lemah. Penurunan lebih rendah di bawah paras MA50 akan menuju semula zon RBS (resistance become support) pada 1.34600.
Terus pantau perkembangan pasaran minyak mentah serta penularan wabak COVID-19 yang mempengaruhi pergerakan kedua-dua matawang Greenback dan Loonie.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sangkaan Lonjakan Harga Meleset, EUR/USD Kembali Sambung Penurunan

US dolar kembali pamerkan pengukuhan semula di sesi dagangan New York semalam selepas bergerak lemah pada sesi sebelumnya.
Pergerakan harga pada carta pasangan matawang EUR/USD dilihat melonjak pada sesi Eropah semalam dengan faktor utama yang menyokong pengukuhan Euro adalah data sentimen ekonomi Jerman dan Eropah tinjauan oleh ZEW menunjukkan angka peningkatan yang ketara berbanding jangkaan menurun.
Namun kenaikan harga dilihat hanya menguji paras rintangan 1.18000 yang merupakan paras ketinggian harga pada dagangan Isnin, sebelum harga kembali membuat penurunan semula.
Penyusutan US dolar pada awalnya adalah didorong oleh sentimen risk-on pasaran berikutan laporan vaksin virus pertama di dunia yang didaftarkan oleh Rusia. Presiden Rusia, Vladimir Putin sendiri mendedahkan bahawa anak beliau telah menggunakan vaksin tersebut.
Namun US dolar kembali mengukuh semula susulan data indeks harga pengeluar AS yang diterbitkan mencatatkan angka yang meningkat dan hal tersebut turut memberi isyarat bahawa data inflasi AS yang akan diterbitkan pada malam ini turut meningkat.
Secara teknikal, pergerakan harga pada carta EUR/USD kembali bergerak di bawah paras halangan Moving Average 50 (MA50) yang menunjukkan isyarat bearish trend.
 Menjelang data inflasi AS, harga berkemungkinan akan terus membuat penurunan dengan jangkaan menuju zon tumpuan pada 1.16000.
Namun pelabur berwaspada dengan kebarangkalian untuk US dolar kembali lemah dengan perkembangan laporan penghasilan vaksin Coronavirus yang akan terus memulihkan keyakinan pelabur dalam pasaran.
Kenaikan harga berkemungkinan akan kembali menuju semula ke zon resistance pada ketinggian 1.19000 sebelum ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Gagal Tembusi $1.2500, Harga Perlahan Berundur Hampiri $1.2400 Semula

Ketiadaan data ekonomi UK pada senarai minggu ini menyukarkan arah pergerakan mata wang Pound menuju sehingga ke penghujung minggu.
Carta harga pasangan mata wang GBP/USD menyaksikan pergerakan lebih mendatar pada Khamis semalam setelah lonjakan berjaya dipamerkan di awal minggu.
Paras rintangan 1.25000 yang dicapai masih belum berjaya ditembusi selepas mencatatkan paras tertinggi 10 bulan itu.
Penurunan berlaku pada awal sesi New York semalam hampir menuju paras 1.24000 namun harga melantun sedikit sebelum menutup dagangan penghujung sesi sekitar 1.24400.
Isyarat bearish dinilai dengan pergerakan harga yang berada di bawah halangan Moving Average 50 (MA50) pada rangka masa 1 jam di carta GBP/USD tersebut.
Namun, pelabur kekal berwaspada menantikan dahulu laporan data pekerjaan NFP Amerika Syarikat (AS) sebentar lagi yang akan menunjukkan arah pergerakan selanjutnya.

 Sekiranya US dolar kekal lemah, Pound akan menyambung peningkatan sebelum ini menyaksikan harga naik menguji semula paras rintangan 1.25000.
Malah, lonjakan lebih tinggi boleh dijangkakan untuk harga catatkan paras ketinggian terbaru menuju sasaran seterusnya pada 1.26000.
Namun jika sebaliknya harga menjunam ketara, menembusi paras 1.24000 akan mendorong penurunan dilanjutkan menuju sekitar 1.23000.
Seterusnya, zon tumpuan berikutnya pada 1.22000 bakal dicecah kembali harga untuk memaparkan reaksi menarik dan petunjuk pergerakan seterusnya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Belum ‘Letih’ Mendaki, Bakal Ke Paras Lebih Tinggi

US dolar kekal bergerak lemah menuju dagangan penghujung minggu berikutan sentimen positif pasaran terhadap harapan vaksin di samping faktor pemulihan pada sentimen politik di Amerika Syarikat (AS) yang membuatkan pelabur melepaskan dagangan safe-haven.
Pada data ekonomi tumpuan sesi New York semalam, tuntutan pengangguran AS yang dicatatkan meningkat lebih tinggi berbanding jangkaan turut memberi sedikit tekanan terhadap mata wang US dolar.
Minit mesyuarat FOMC yang menjadi tumpuan pelabur di awal pagi ini pula dilihat memberi isyarat pelonggaran polisi akan diteruskan dengan cadangan tambahan pembelian aset untuk menyokong pemulihan ekonomi AS.
Dapat dilihat US dolar bergerak lemah berbanding mata wang utama lain dalam pasaran seperti dipaparkan pada carta pasangan utama EUR/USD.
Harga kekal menunjukkan corak kenaikan harga menuju penghujung minggu selepas penurunan drastik harga dipamerkan pada awal minggu ke paras sokongan 1.18000.
Pada dagangan Rabu semalam telah memperlihatkan kenaikan melepasi zon resistance 1.19000 walaupun terdapat penurunan sebentar harga dengan reaksi harga terhadap isu Brexit yang memberi tempias terhadap mata wang Euro.
Harga kekal meneruskan kenaikan di sesi New York sehingga bersambung pada dagangan di sesi Asia pagi ini.
 Kenaikan yang diteruskan dilihat akan menuju zon tumpuan 1.19500 untuk harga terus mencatatkan paras ketinggian terbaru 12 minggu.
Namun penganalisis berpendapat harga berkemungkinan akan membuat penurunan dahulu ke paras 1.19000 menguji zon RBS (resistance become support) tersebut sebelum menyambung kenaikan semula.
Kenaikan lebih tinggi dijangkakan mencapai paras ketinggian pada resistance 1.20000.
Sekiranya harga terus turun lebih rendah di bawah zon RBS tersebut dan juga melepasi paras sokongan Moving Average 50 (MA50) pada rangka masa 1 jam harga dan bakal memberi isyarat perubahan trend bearish.
Penurunan selanjutnya akan dijangka ke paras sokongan 1.18000 semula selepas paras tersebut dicecah pada penurunan awal minggu.
Lihat gambar carta pasangan mata wang EUR/USD di bawah untuk rujukan analisis teknikal anda.


ECB Umum Pakej Rangsangan 750 Bilion, EUR/USD Melonjak Semula 180 Pips

Matawang Euro kembali pamerkan kenaikan pada sesi New York semalam selepas bergerak lemah pada sesi-sesi sebelumnya.
Ini adalah disebabkan tindakan European Central Bank (ECB) yang mengumumkan pakej rangsangan untuk pembelian bon yang bernilai 750 bilion euro dalam mesyuarat kecemasan yang terbaru.
Pakej rangsangan besar-besaran ini sedikit sebanyak telah kembali meredakan kebimbangan pelabur dan menyokong kenaikan pada dagangan nilai matawang Euro.
Namun kaedah pelonggaran polisi oleh bank pusat ini bakal memberi kesan yang lemah terhadap matawang Euro selepas ini.
Sementara US dolar juga kini dilihat sebagai matawang yang semakin meningkat nilai dan mendapat permintaan dalam suasana darurat selepas keyakinan pelabur kembali meningkat dengan suntikan dana dan pakej rangsangan yang dilihat akan menyokong semula ekonomi Amerika Syarikat.
Jika dilihat pada pergerakan harga bagi pasangan matawang EUR/USD semalam, harga telah membuat penurunan sekitar 240 pips mencecah paras 1.08000.
Namun harga kembali melonjak semula sekitar 180 pips membuat kenaikan bersambung pada awal sesi Asia pagi ini menguji zon SBR (support become resistance) pada 1.09700.
 Gagal melepasi zon SBR tersebut dan masih bergerak di bawah paras halangan Moving Average 50 (MA50) pada rangka masa 1 jam pergerakan harga, penurunan dipamerkan semula pada sesi Asia menuju paras 1.08800.
Harga kemudian bergerak perlahan dan menujukkan corak kenaikan yang lemah bersambung pembukaan pasaran sesi Eropah.
Jika dagangan Euro terus melemah, harga bakal kembali membuat penurunan menuju paras terendah harian semalam pada 1.0800 untuk harga menguji zon support dagangan Februari tersebut.
Sebaliknya jika kenaikan yang dibuat berjaya melepasi halangan dinamik MA50 dan juga zon SBR 1.09700, kenaikan seterusnya akan menuju pula zon SBR lebih tinggi pada 1.10400.
Lihat juga paras-paras penting seperti pada 1.11000 dan juga zon SBR 1.12000 untuk siri kenaikan harga yang diteruskan lebih tinggi.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Buat Pelabur Tersenyum Dengan Lonjakan Lebih Tinggi Ke Zon $1,850

Kejatuhan US dolar dan hasil bon Amerika Syarikat (AS) telah memberi peluang untuk dagangan emas meningkat lebih tinggi dari paras terendah satu bulan yang dicecah pada minggu ini.
Federal Reserve (Fed) telah menaikan kadar faedah kepada 1.75% dalam mesyuarat polisi terbaharunya semalam (Khamis) dan turut menyatakan bahawa pertumbuhan ekonomi AS yang memberi petanda mengenai risiko kemelesetan akan berlaku.
Hasil bon AS 10 tahun yang merosot lebih rendah kepada 3.18% turut menyebabkan US dolar untuk terus melemah selepas kenaikan kadar faedah oleh Fed tidak melonjakkan nilai raja mata wang itu.
Walau bagaimanapun, pelabur tetap berhati-hati untuk pergerakan US dolar ekoran penganalisis pasaran kekal menjangkakan bahawa US dolar boleh bangkit semula dengan isyarat dari Fed yang hawkish dengan melaksanakan kenaikan kadar yang agresif itu.
Pada carta harga XAU/USD yang mengukur nilai emas berbanding US dolar, harga dilihat telah mempamerkan lonjakan pada dagangan penghujung sesi Eropah semalam setelah penurunan awal berlaku di awal sesi mencecah paras terendah harian sekitar 1816.00.
Perubahan trend juga dinilai pelabur emas selepas harga tidak berjaya menembusi paras sokongan Moving Average 50 (MA50) pada rangka masa 1 jam memberi isyarat untuk melihat komoditi emas itu untuk meneruskan peningkatan ke paras yang lebih tinggi.
Lonjakan harga sehingga ke penghujung sesi New York, telah mencapai paras ketinggian pada 1857.00 sebelum harga susut semula pada dagangan yang bersambung ke sesi Asia pagi ini (Jumaat). Kenaikan semula harga dilihat pada sesi Eropah, namun pelabur lebih berwaspada dengan jangkaan pergerakan lebih menarik pada sesi New York sebentar lagi.
 Sekiranya kenaikan harga berjaya diteruskan melepasi zon 1850.00, dilihat zon rintangan 1870.00 yang diuji pada minggu lalu bakal menjadi sasaran semula.
Kenaikan lebih tinggi yang melepasi zon rintangan tersebut bakal mencatatkan paras ketinggian terbaru 6 minggu buat emas dengan sasaran harga seterusnya untuk menuju 1900.00.
Sebaliknya, jika kenaikan gagal diteruskan dan harga susut semula dibawah paras 1830.00, tumpuan harga bakal terarah kepada 1810.00 sekali lagi sebelum penurunan lebih rendah akan dijangkakan mencecah pada zon tumpuan 1800.00.
Penurunan harga ke zon 1800.00 tersebut bakal mencatatkan paras terendah terbaru 4 minggu untuk dagangan emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data ZEW Sentimen Ekonomi Jerman Menekan Pair EUR/USD

Sekali lagi petunjuk ZEW sentimen ekonomi Jerman mengalami kejatuhan mendadak pada April 2018 dengan jatuh ke paras -8.2 mata berbanding bulan Mac yang meningkat 5.1 mata. Jangkaan pasaran untuk data kali ini adalah sentimen jatuh sebanyak -0.8.
Ini adalah data yang penting bagi melihat keyakinan pasaran di Jerman. Tinjauan ini dibuat terhadap 300 pelabur institusi dan penganalisis tentang jangkaan terhadap ekonomi Jerman.
Presiden ZEW, Professor Achim Wambach berkata, “Sebab kejatuhan ini adalah kejatuhan terhadap jangkaan perdagangan dunia berikutan keadaan semasa konflik Amerika Syarikat dan keadaan semasa di Syria”. “Terdapat kejatuhan signifikan dalam pengeluaran, eksport dan jualan runcit di Jerman pada suku pertama 2018 yang juga memberi kesan kepada ekonomi di masa hadapan.”
 Pair EUR/USD jatuh hampir 40 pip dari paras tertinggi hari ini.
Jadi kenapa pula Euro jatuh pukul 5 petang tadi?
Pertama, Jerman adalah negara ekonomi terbesar di Zon Eropah dan menyumbang banyak kepada keseluruhan ekonomi negara-negara yang menggunakan matawang Euro. Oleh itu, sebarang data dari Jerman adalah penting kepada matawang Euro.
Kedua, data ZEW ini merekodkan bacaan yang jauh meleset daripada jangkaan dan data sebelum ini. Jelas dilihat kejatuhan mendadak seperti yang dibincangkan di atas.


Harga WTI Kekal Di Atas $50, Adakah Komoditi Hitam Dalam Proses Pengetatan?

Pasaran minyak mentah didagang tinggi hari ini, kekal berhampiran paras tertinggi beberapa bulan lalu yang dicapai pada minggu lepas berikutan angka pelantar minyak mingguan US yang jatuh, dan jumlah penapisan minyak yang terus meningkatan selepas berhenti sementara akibat badai Harvey.
Harga minyak West Texas Intermediate (WTI) berada di paras $50.42 setakat jam 11 pagi, 2 sen di bawah harga pembukaan hari ini, namun masih tutup di paras tertinggi di atas $50 setong yang dicapai pada minggu lalu, melepasi paras tertinggi dua bulan yang lepas.
Minyak mentah brent yang menjadi tanda aras harga minyak diluar US pula didagangkan pada harga $55.73 setong, naik 11 sen dan kekal di sekitar paras tertinggi lima bulan lalu, $55.99.
ANZ bank berkata, “Jangkaan peningkatan permintaan minyak oleh OPEC dan IEA… terus memulihkan sentimen pasaran. Penapisan juga dilaporkan pulih lebih baik selepas ribut melanda baru-baru ini”.
 Penapisan minyak di kawasan pantai Mexico dan Caribbean telah beroperasi semula selepas terpaksa  ditutup akibat ribut Irma dan Harvey, yang telah melanda kawasan tersebut sejak tiga minggu lalu.
Royal Dutch Shell Deaar Park antara pusat penapisan terkini yang pulih di Texas dengan kadar penapisan 325,700 tong sehari.
“Hal ini menjadi pentanda kepada pertumbuhan industri minyak US yang memberangsangkan. Angka pelantar minyak US turut jatuh mendadak minggu lepas”, tambah ANZ lagi.
Syarikat tenaga Baker Hughes US menutup 7 pelantar minyak pada minggu yang berakhir 15 September lalu, menjadikan jumlah jatuh kepada 749, paling sedikit sejak Jun yang lepas.
Walaupun pasaran menunjukkan petanda-petanda kearah pengetatan, penganalisis tetap memberi amaran bahawa perubahan pasaran akibat ribut baru-baru ini menyukarkan jangkaan terhadap tempoh bertahan permintaan dan penawaran berdasarkan fundemental ini.


Lonjakan NZD Pagi Ini Rupanya Berpunca Daripada Mereka!

Dolar New Zealand diperdagangkan lebih tinggi pada permulaan sesi Asia hari ini yang dipacu oleh jangkaan terhadap kenaikan kadar faedah yang semakin meningkat.
Terbaru, ASB Bank meramalkan Reserve Bank of New Zealand (RBNZ) akan meningkatkan kadar faedahnya pada bulan November 2021 dan mengatakan data tinjauan hari ini menunjukkan bahawa bank pusat tidak sabar menunggu untuk menaikkan kadar.
Hal ini telah mendorong dolar kiwi untuk melonjak 0.3% berbanding US dolar dan matawang yen Jepun pada awal sesi Asia.
 Data tempatan dari NZIER Quarterly Survey of Business Opinion (QSBO) menunjukkan peningkatan mendadak dalam keyakinan dan permintaan perniagaan dalam perniagaan syarikat sendiri, dengan permintaan pembinaan yang kuat meningkatkan keyakinan pada sektor pembangunan, sementara perusahaan meningkatkan pengambilan pekerja dan pelaburan.
Susulan itu juga, Australia and New Zealand Banking Group (ANZ) turut melihat bahawa bank pusat akan meningkatkan kadar faedah yang lebih cepat berbanding jangkaan awal untuk kenaikan pada Februari 2022.
Mesyuarat polisi yang akan berlangsung pada minggu depan (14 Julai) akan menjadi tumpuan utama pelabur untuk mendapatkan petunjuk lebih jelas daripada RBNZ mengenai pandangannya terhadap dasar monetari semasa.
Sementara itu, pergerakan mendatar dolar greenback turut menyokong dolar New Zealand untuk didagangkan lebih kuat. Pasaran kini menantikan penerbitan data PMI perkhidmatan AS tinjauan ISM yang akan dikeluarkan pada malam ini.


Analisis GOLD – Emas Bertahan Di Atas Paras $1,810, Petanda Baik?

Harga emas masih bertahan di atas paras $1810.00 daripada jatuh lebih rendah dan pelabur melihat petunjuk awal untuk isyarat kenaikan harga semula bagi komoditi berharga itu.
Pergerakan bercampur US dolar sejak awal minggu juga mempengaruhi pergerakan perlahan nilai emas dalam pasaran membuatkan pelabur tambah berjaga-jaga.
Carta harga XAU/USD yang mengukur nilai emas berbanding US dolar menyaksikan zon 1810.00 menjadi zon sokongan selepas penurunan berlaku di penghujung sesi dagangan minggu lalu.
Selepas mendatar di bawah paras halangan Moving Average 50 (MA50) pada rangka masa 1 jam pergerakan harga, dagangan pada hari ini (Rabu) yang mula meningkat di atas paras tersebut memberi isyarat awal untuk pergerakan bullish semula.
Namun pelabur kekal berwaspada menantikan laporan data pekerjaan NFP Amerika Syarikat (AS) pada Jumaat yang dijangka akan memberi impak besar terhadap pergerakan emas.
Sekiranya harga bergerak lebih tinggi semula, zon rintangan pada 1830.00 bakal diuji sekali lagi selepas minggu lalu kenaikan harga gagal melepasinya.
 Jika harga berjaya tembus zon tersebut, kenaikan lebih tinggi bakal menuju ke zon SBR (support become resistance) tumpuan pada 1850.00.
Sebaliknya jika harga emas susut lebih rendah dan paras 1810.00 gagal menahan momentum penurunan harga, zon 1800.00 akan kembali diuji.
Pelabur ingin melihat sama ada zon tersebut masih mampu menyokong semula kenaikan harga seperti yang dipamerkan pada dagangan minggu-minggu kebelakangan ini.
Jika harga menjunam rendah di bawah 1800.00, jangkaan harga emas bakal susut sehingga ke paras tumpuan sekitar 1765.00 dan 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fed Dudley Sokong Kenaikan Kadar Faedah

Pembuat dasar Fed William Dudley memberi komentar terhadap kondisi ekonomi U.S bahawa Fed sedang bergerak pada landasan yang betul dalam peningkatan kadar faedah secara beransur-ansur. Hal ini berikutan hasil daripada faktor yang menekan kadar inflasi semakin berkurangan. Tambahan pula asas ekonomi U.S juga kukuh.
Dudley antara orang terawal yang mengeluarkan kenyataan sejak mesyuarat FOMC. Beliau menyatakan keadaan dollar yang tidak stabil yang cenderung susut pada ketika ini dan pertumbuhan luar negara yang kukuh adalah antara faktor ekonomi US kekal di paras baik dengan kenaikan kadar gaji.
 “The Fed juga akan meneruskan pengurangan sokongan dalam polisi monetari secara beransur-ansur,” tambah beliau yang merupakan rakan rapat Janet Yellen dan juga pengundi tetap dalam polisi.
Tambah beliau ”Dengan harga import yang kukuh dan faktor-faktor yang tidak dijangka dalam jangka pendek, membuatkan beliau melihat inflasi akan meningkat dan akan stabil pada sasaran jangkaan iaitu 2 peratus”.
Dudley menyatakan bahawa 3 bencana taufan yang menimpa selatan U.S dan Carribean, menjadikan ia lebih sukar untuk membuat penilaian kepada data-data. Walaubagaimanapun, kesan itu hanya bersifat jangka pendek dan ia juga berpotensi akan menjana ekonomi dengan usaha baik-pulih di kawasan-kawasan bencana.


Berkecamuk Carta GBP/USD Terkena Penangan Data CPI UK

Menarik untuk dibicarakan tentang pergerakan harga pada carta pasangan mata wang GBP/USD Rabu semalam susulan terbitan data penting.
Indeks harga pengguna (CPI) UK yang terbaru mencatatkan angka 10.1% berbanding ramalan untuk sedikit susut kepada 9.8% daripada bacaan sebelum ini 10.4%.
Inflasi yang masih tinggi di UK menjadi suatu kebimbangan dan pasaran menjangkakan kenaikan kadar faedah masih perlu diteruskan oleh Bank of England (BOE) pada mesyuarat polisi selepas ini.
Mata wang Pound terus melonjak sebaik sahaja data tersebut diterbitkan di awal sesi Eropah semalam.
Meneliti carta GBP/USD, harga pada mulanya berlegar perlahan di sesi Asia menghampiri paras 1.24000 yang menjadi paras sokongan buat harga.
Kemudiannya, setelah data CPI diterbitkan, harga melonjak sekitar 70 pips mencapai ketinggian 1.247000.
Namun, kenaikan lebih tinggi gagal diteruskan apabila US dolar yang kembali mengukuh dalam pasaran menekan harga susut semula ke sekitar 1.24000.
Tidak habis di situ, di sesi New York pula harga kembali melantun dari paras 1.24000 mencapai semula ketinggian 1.24700 yang dicapai pada sesi sebelumnya itu.
 Seterusnya, barulah harga perlahan menutup dagangan penghujung sesi New York sekitar 1.24400.
Menyambung pergerakan perlahan di sesi Asia pagi ini pula, harga meniti di atas paras sokongan Moving Average 50 (MA50) pada rangka masa 1 jam di carta GBP/USD yang masih menunjukkan potensi untuk harga meneruskan pendakian.
Jika kenaikan harga berlaku dan ketinggian dicapai semalam berjaya diatasi, harga akan menguji pula halangan pada 1.25000.
Seterusnya, paras ketinggian minggu lalu sekitar 1.25400 pula akan menjadi sasaran berikutnya jika harga masih meneruskan lagi kenaikan lanjut.
Namun jika harga memaparkan terjunan menembusi paras sokongan semasa pada 1.24000, akan menjadi isyarat bearish kepada pelabur.
Harga boleh susut mencecah hingga sekitar 1.23000 untuk menguji zon tumpuan tersebut dan reaksi pada zon tersebut akan menjadi petunjuk pergerakan selanjutnya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 18/10/2018

Jika diteliti pergerakan harga pada pasangan matawang USD/CAD pada dagangan semalam, harga dilihat konsisten membuat kenaikan sejak awal sesi pasaran Asia bermula bersambung sehingga sesi pasaran New York berakhir. Kenaikan harga dari paras Magic Pivot semalam telah melepasi paras resistance MagicR1 sebelum menutup harga sedikit rendah dari paras resistance MagicR2 pada indicator Moshed Magic Line semalam. Kenaikan yang dibuat harga disokong oleh pengukuhan nilai USD dengan minit mesyuarat FOMC yang hawkish dan juga faktor harga minyak yang menjejaskan matawang Loonie.
Pada sesi pasaran Asia hari ini, harga kelihatannya masih menyambung kenaikan yang dibuat sejak semalam dan telah pun mencapai paras resistance 1.3049 (MagicR1) pada awal sesi pasaran Eropah bermula. Harga semasa masih bergerak menguji paras resistance tersebut setakat jam 2.45 petang. Kenaikan harga yang diteruskan dilihat akan menuju ke paras resistance 1.3084 (MagicR2) untuk harga cuba mengatasi paras ketinggian harga sebelum ini. Jika harga berjaya breakout paras tersebut, jangkaan harga akan melonjak lebih tinggi berkemungkinan mencapai paras resistance pada 1.3143 (MagicR3).
 Namun, jika sebaliknya yang berlaku dalam pasaran, harga boleh mengalami kejatuhan semula dan membuat penurunan ke paras Magic Pivot 1.2991 hari ini sebelum harga menuju pula ke paras support yang terdekat iaitu pada 1.2956 (MagicS1). Momentum penurunan harga yang dikekalkan kemudiannya menjangkakan harga akan breakout paras RBS (resistance become support) di 1.29300 untuk harga turun lebih rendah ke paras support 1.2897 (MagicS2) pula. Dan sekiranya harga masih mampu untuk turun ke paras lebih rendah, paras support pada 1.2862 (MagicS3) dilihat paras seterusnya yang menjadi destinasi harga.
Walaupun sebelum ini CAD positif dengan jangkaan kenaikan kadar faedah oleh Bank of Canada (BOC), namun pengukuhan USD dengan sentimen pasaran yang semakin pulih serta minit mesyuarat FOMC yang bernada hawkish berjaya melonjakkan harga pada chart USD/CAD. Perhatikan paras-paras yang menjadi tumpuan harga pada chart USD/CAD dengan berpandukan oleh paras harga yang telah disediakan pada indicator Moshed Magic Line.

Paras support: 1.2956, 1.2897, 1.2862.
Paras resistance: 1.3049, 1.3084, 1.3143.


Analisis GOLD – Harga Emas Susut Semula Selepas Capai Zon Tumpuan Pada $1,870

Walaupun momentum perlahan, namun emas tetap berjaya mengekalkan corak kenaikannya sejak awal minggu sehingga dagangan Selasa semalam.
Ini dapat diperhatikan pada pergerakan harga di carta XAU/USD yang mengukur nilai emas berbanding US dolar.
US dolar masih bergerak lemah setelah memulakan pembukaan dagangan awal minggu yang suram dipengaruhi oleh sentimen pasaran semalam.
Pada sesi New York semalam juga, bacaan data bagi sektor pembuatan dan perkhidmatan di Amerika Syarikat (AS) dengan angka yang agak suram turut mempengaruhi US dolar untuk terus bergerak lemah.
Hagra pada carta XAU/USD berjaya membuat kenaikan selepas mendatar pada zon sokongan 1850.00 dan menuju ke zon tumpuan jangkaan penganalisis pada 1870.00.
Namun harga emas dilihat belum berjaya menembusi zon rintangan tersebut dan pamerkan penurunan semula pada sesi Asia pagi ini bersambung ke awal dagangan sesi Eropah.
Pelabur menilai reaksi harga yang menguji paras sokongan Moving Average 50 (MA50) pada rangka masa 1 jam di carta XAU/USD yang akan memberi isyarat pergerakan harga emas selanjutnya.
 Sekiranya paras tersebut berjaya menyokong kenaikan semula harga, zon rintangan 1870.00 akan terus diuji untuk ditembusi.
Meneruskan pergerakan trend bullish tersebut, harga yang melepasi 1870.00 seterusnya akan mensasarkan untuk menuju ke paras ketinggian 1900.00 pula.
Sebaliknya jika pelabur mula mencerna petunjuk perubahan arah harga buat emas semula, harga yang susut di bawah zon 1850.00 selanjutnya akan menuju ke zon RBS (resistance become support) 1830.00 semula.
Untuk penurunan lebih rendah yang masih diteruskan, zon tumpuan dilihat berada pada 1810.00 dan zon support 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jaga-jaga! GBP/USD Bakal Rekodkan Paras Terendah Sejak 1985

US dolar berjaya mengukuh semula memberi tekanan kepada mata wang utama yang lain termasuk Pound pada Selasa semalam setelah pembukaan dagangan awal minggu yang suram pada Isnin lalu.
Tumpuan pelabur pada sesi dagangan New York semalam terarah kepada terbitan data tinjauan ISM bagi sektor perkhidmatan di Amerika Syarikat (AS) untuk bulan Ogos yang semakin berkembang kepada 56.9 mengatasi Julai pada catatan 56.7.
Selain daripada itu, indeks dolar juga telah berjaya meneruskan pengukuhannya untuk kembali mencapai paras ketinggian terbaru 20 tahun sekitar 110.50 sementara hasil perbendaharaan AS 10 tahun pula berjaya meningkat mencapai paras 3.34%.
Manakala bagi mata wang Pound pula, pelabur bakal meneliti laporan mesyuarat Bank Of England (BOE) yang akan dikeluarkan pada sesi Eropah sebentar lagi untuk sebarang isyarat baharu tentang kemungkinan besar kenaikan kadar faedah pada mesyuarat polisi minggu hadapan.
Pelabur juga akan memantau tindakan awal oleh Perdana Menteri UK terbaru, Liz Truss untuk pelan pemulihan ekonomi beliau sementara UK kini juga bergelut dengan krisis tenaga yang memberi tekanan kepada Eropah.

Menilai pergerakan harga pada carta pasangan mata wang GBP/USD, harga gagal untuk meneruskan pengukuhan yang dilakukan pada pembukaan minggu sesi dagangang (Isnin) dan kembali memberi isyarat untuk menyambung  corak penurunan pada minggu-minggu sebelum ini.
Pada awal pagi sesi Asia bersambung Eropah semalam, harga dilihat telah meningkat menguji paras 1.16000 namun gagal untuk melepasi rintangan tersebut sebelum berlaku penurunan semula sekitar 100 pips pada dagangan yang diteruskan ke sesi New York.
Harga kemudiannya dilihat telah susut di bawah paras halangan Moving Average 50 (MA50) pada rangka masa 1 jam di carta GBP/USD dan meneruskan penurunan bersambung pada sesi Asia pagi Rabu ini untuk corak bearish harga yang lebih jelas diperlihatkan.
 Penurunan sekitar 60 pips di sesi Asia dilihat kembali menguji semula paras sokongan 1.145000 yang telah dicecah pada Isnin lalu di mana reaksi harga pada paras tersebut akan menarik perhatian pelabur.
Sekiranya harga berjaya meneruskan lagi penyusutan, harga akan mengatasi paras terendah pada dagangan Mac 2020 yang lalu dan berkemungkinan besar akan merekod harga terendah sejak tahun 1985.
Sasaran untuk penurunan lebih lanjut adalah pada sekitar 1.13000 atau 1.12000 untuk membentuk zon support terbaru buat harga.
Sebaliknya jika harga gagal untuk menembusi paras sokongan 1.14500 tersebut, dijangkakan harga bakal melonjak naik semula untuk menguji paras halangan MA50 sebelum memberikan petunjuk bagi arah pergerakan harga yang lebih bullish.
Rintangan pada 1.16000 akan kembali diuji semula setelah dagangan pada Selasa semalam gagal untuk melepasinya.
Sekiranya lonjakan harga tersebut berjaya melepasi halangan tersebut, harga dilihat akan meneruskan pendakian menuju sehingga ke zon tumpuan pada sekitar 1.17600-1.18000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Semasa Pasaran Tukaran Matawang Forex Setakat Ini

Indek US dolar yang mengukur kekuatan matawang greenback berbanding enam matawang utama yang lain meningkat sedikit daripada paras 13 bulan terendah.
The Fed dijangka akan mengekalkan kadar faedahnya pada laporan akhir FOMC pagi esok. Laporan FOMC esok penting kepada para pelabur untuk mendapatkan isyarat arah tuju bank pusat dalam pengetatan polisi monetari sedia ada dan juga kesediaan bank pusat meningkatkan kadar faedah tahun ini.
Tumpuan juga diberi terhadap ramalan pengecillan penyata imbangan oleh bank pusat pada bulan September ini, kata Stephen Innes, Ketua Perdagangan OANDA Asia-Pasific di Singapura.
Tambah beliau, sebarang kenyataan dovish yang bakal di keluarkan oleh the Fed di jangka tidak akan memberi impak yang besar terhadap kekuatan greenback.
 Semalam, indeks US dolar telah jatuh ke paras 93.638, paras terendah sejak Jun 2016. Namun begitu, pada pasaran Asia hari ini, dolar US dapat mengekalkan kekuatannya berbanding Yen apabila paras matawang USDJPY hanya bergerak pada julat kecil dan berada pada paras 111.89 yen setakat jam 12:30 pm selepas kenaikan 0.7% semalam.
“US Dolar dijangka akan stabil dalam jangka masa pendek”, kata Heng Koon How, ketua strategi pasaran United Overseas Bank di Singapura berikutan peningkatan hasil bon US pada sesi pasaran sebelum ini.
Hasil bon 10-tahun US berada pada 2.322% hari ini, sedikit menurun daripada penutupan semalam, namun masih lebih tinggi daripada penutupan 3 minggu sebelum ini yang berada pada paras terendah 2.225%.
Matawang euro kekal pada paras $1.1647 hari ini selepas naik ke paras $1.17125 semalam. Kenaikan di sokong oleh data positif perniagaan Jerman dan paling tinggi sejak Ogos 2015 pada awal sesi Eropah, namun jatuh berbanding US dolar dalam awal pembukaan pasaran US.


EUR/JPY ‘Berehat’ Selepas Capai Paras Tertinggi Lebih 3 Tahun

Pergerakan harga pada carta pasangan mata wang EUR/JPY mula pamerkan corak penurunan bermula pada penghujung minggu lalu lagi.
Jika diperhatikan, siri kenaikan harga sebelumnya terhalang pada zon rintangan 134.200 pada minggu lalu sebelum penurunan harga mula berlaku menjelang laporan pekerjaan NFP Jumat lalu.
Kenaikan harga pada minggu lalu juga telah merekodkan paras tertinggi yang dicapai sejak dagangan Februari 2018.
Dengan reaksi kejatuhan nilai US dolar selepas laporan NFP tersebut bakal menjangkakan corak penurunan harga pada carta EUR/JPY akan berterusan lagi pada dagangan yang bersambung minggu ini.
Berkemungkinan pergerakan bagi mata wang Euro agak terhad pada minggu ini sementara pelabur berhati-hati menjelang keputusan mesyuarat polisi oleh bank pusat European Central Bank (ECB).
Selepas mencecah paras terendah harian sekitar 132.900 semalam, kenaikan harga dilihat bersambung pada dagangan sesi Asia pagi ini menguji halangan Moving Average 50 (MA50) pada rangka masa 1 jam pergerakan harga.
 Kenaikan harga lebih tinggi melepasi 133.400 akan dilihat sebagai isyarat awal untuk perubahan trend bullish harga semula.
Untuk kenaikan harga yang diteruskan, zon rintangan 134.200 akan kembali diuji semula untuk harga mencatatkan paras ketinggian terbaru 3 tahun.
Namun jika harga sekadar menguji zon rintangan tersebut dan menyambung penurunan semula, paras tumpuan harga terlihat pada sekitar 132.500 yang berada pada zon RBS (resistance become support).
Penurunan lebih rendah melepasi zon tersebut berkemungkinan akan menuju zon tumpuan berikutnya sekitar 131.800.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sebelum Sambung Tengok Chart, Apa Kata Baca Dulu Perkembangan Matawang Sesi Asia Ini!

Aussie didagang mengukuh dalam sesi ini selepas data perdagangan dikeluarkan awal pagi tadi.
Data di Australia bagi suku ketiga menunjukkan angka eksport meningkat, manakala import menurun. Pun begitu, matawang Aussie didagang stabil.
AUD/USD, 30 minit
Dalam masa yang sama, matawang JPY meningkat 10% dan GBP menurun 0.10%.
GBP/USD, 30 minit
Terdahulu di New Zealand, data imbangan perdagangan dilaporkan defisit dan meluas dari jangkaan asal.
Matawang kiwi dinilai meningkat selepas data tersebut dikeluarkan.
 NZD/USD, 30 minit
US Dollar Index yang mengukur kekuatan Greenback kali terakhir dinilai pada 98.60.
Semalam, US Dollar bergerak ke paras tertinggi selepas mencecah paras tertinggi dalam tempoh 9 bulan.
Indeks ini antara yang mencatatkan peningkatan berganda bulan ini berikutan kenyataan beberapa pegawai Fed mengenai peningkatan kadar.
Fed dikatakan bakal berhimpun pada bulan November. Tetapi peningkatan kadar pada pertemuan tersebut dianggap mustahil kerana pilihanraya presiden masih belum berakhir.
Sterling juga mencatatkan kejatuhan serta kembali pulih apabila Mark Carney mengeluarkan kenyataan bahawa BoE tidak akan mengabaikan kejatuhan matawang tersebut.
Berdasarkan kenyataan tersebut, BoE dikatakan akan mengekalkan kadar pada mesyuarat dasar minggu depan.

6000 Pekerja Diberhentikan Oleh Syarikat GLC dan MKD Tahun Ini!